
Sfântul Arhanghel Rafail 
(8/21 noiembrie) 

Sfântul Arhanghel Rafail este, conform tradiţiei, vindecătorul celor bolnavi şi 
călăuzitorul tainic al celor ce călătoresc cu treburi şi cu griji, precum şi ocrotitorul 
nunţii şi al dragostei conjugale. 

Acatistul Sfântului Arhanghel Rafail 


Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Acaustul Sfantului Arhanghel Rafail ( ocroutorul familiei ) - pr. Dani Sfart: 


https://www.youtube.com/watch?reload=9&v=DImzCe_9xtY &list=PLWinEA8tj9711_3LI 
UStZtloE3147d320&index=19 


Acatistul Sfântului Arhanghel Rafail în lectura artistei ieşene Alina-P. Mardare: 
https://www.youtube.com/watch?y=IlzMltdo6mQ 

Condacul 1 

Tainice voievod al îngerescului Sobor, mai marele tămăduitorilor, călăuzitorul ce- 
lor pribegi şi paznicul cununiilor, Sfinte Arhanghele Rafail, ca unuia ce întru mare 
cinste te afli în rânduiala cetelor celor de sus, din prea puţinul vredniciei noastre, 
cu nădăjduitorul glas al credinţei celei dreptmăritoare, cântare de laudă ți-aducem 
ție, zicând: Bucură-te, Rafaile, spaima lui Asmodeu, a toate vindecătorule! 


Icosul 1 

Numărându-te între cei şapte sfinți îngeri care poartă rugăciunile lumii dinaintea 
Celui-Preaînalt, şi voia dumnezeieştii mile plinind-o fără de preget, tu zoreşti, Ra- 
faile, să dai ajutor celor năpăstuiţi. Drept care şi noi, nevrednicii, cunoscând împu- 
ternicirea lucrării tale, ca pe o lumină în noaptea scârbelor noastre te chemăm, şi 
glas înălțând, pe tine te fericim cu o cântare ca aceasta: 

Bucură-te, aproapele luminii celei neînserate; 

Bucură-te, purtătorul rugăciunilor la cer; 

Bucură-te, braţul dumnezeieştii mile; 

Bucură-te, cel de care demonii se tem; 

Bucură-te, dezlegătorul legăturilor necurate; 

Bucură-te, dreptate care nu mai osteneşti; 

Bucură-te, Rafaile, spaima lui Asmodeu, a toate vindecătorule! 


Condacul 2 

Vai nouă, că suntem lesne cârtitori şi, în vălmăşagul necazurilor vieţii, în loc să 
zicem ca şi lov: "Domnul a dat, Domnul a luat; fie numele Domnului bine- 
cuvântat!", noi cu gândul, cu vorba şi cu fapta ne smintim! De aceea, ferice de cei 
ce se învrednicesc să urmeze pilda drepţilor, care cu răbdarea se încing şi către cele 
de sus întorcându-se, cu glas de smerenie glăsuiesc: Aliluia! 


Icosul 2 

Oarecând, strigând dreptul Tobit, cel cu ochii înceţoşati şi cu sufletul adânc în- 
tristat: "Doamne, adu-Ți aminte de mine!", Dumnezeu te-a trimis pe tine, cerescule 
vindecător, să-l cercetezi în mâhnirea care-l cuprinsese şi să ridici albeaţa de pe 
ochii lui. lar noi, astăzi, ca şi Tobit odinioară, nădejdea toată ne-o punem întru 
Domnul şi pe tine te rugăm, du la EI rugăciunile noastre şi adu dar izbăvitor celor 
ce cu credinţă îți grăiesc ţie unele ca acestea: 

Bucură-te, cel cu bun nume întru cei de sus; 

Bucură-te, netrup înţelegător celor trupeşti; 

Bucură-te, cuminecarea pământului cu cerul; 

Bucură-te, cel în leac neîntrecut; 

Bucură-te, alinătorul rănilor firii; 

Bucură-te, care toată lipsa o plineşti; 

Bucură-te, Rafaile, spaima lui Asmodeu, a toate vindecătorule! 


Condacul 3 

Cu Avraam ne-ai învăţat, Înalt Preamilostivule Doamne, că mult poate rugăciunea 
cea stăruitoare a dreptului. Pentru aceasta şi noi, însetând după dreptate, chiar dacă 
n-am atins măsura părinţilor din vechime şi pe poteca îngustă a sfinţeniei umblăm 

cu pas şovăitor, rugămu-ne ie ca să ne luminezi şi să ne întăreşti, şi vrednici să ne 
faci a cânta fără de osândă: Aliluia! 


Icosul 3 

Bunul Tobit, cel ce dreptatea Domnului o păzea peste toate smintelile lui Israel şi 
morţii cei la răspântiui lepădaţi după rânduială îi îngropa, înfruntând ameninţarea 
păgânei stăpâniri, s-a pomenit precum lov încercat; ci zbătându-se el în orbie, ba 
fiind luat în râs şi de Ana, femeia lui, n-a lipsit a se ruga cu umilă stăruinţă. Drept 
care Domnul, auzind rugăciunea lui cea bine credincioasă, Arhanghel izbăvitor l-a 
trimis, tăinuit în chip omenesc, căruia şi noi se cuvine, cu un glas şi cu o inimă a-i 
cânta: 

Bucură-te, cel de mai dinainte de stele; 

Bucură-te, stăruitorule întru bunătatea dintâi; 

Bucură-te, înveşmântatule în multă strălucire; 

Bucură-te, floarea dumnezeiescului alai; 

Bucură-te, scară a sfinţeniei rugătoare; 

Bucură-te, punte între pământ şi cer; 

Bucură-te, Rafaile, spaima lui Asmodeu, a toate vindecătorule! 


Condacul 4 

"Credinţa este chezăşia celor nădăjduite, "vădirea celor nevăzute", după cum apo- 
stolul ne învaţă. Şi de vom avea credinţă cât un bob de muştar, zice Domnul, mun- 
țui îi vom muta din loc şi copaci vom sădi în mare. Ci noi, râvnitori cu duhul întru 
credință, dar slabi din pricina cărnii, cu tatăl demonizatului să zicem: "Cred, 
Doamne; ajută necredinţei mele", iar Celui de trei ori Sfânt cu îngerii să-l cântăm: 
Aliluia! 


Icosul 4 

Văzând bătrânul Tobit, cel tare în credinţă, câtă milă a făcut Dumnezeu cu el şi cu 
toată casa lui, s-a bucurat cu bucurie mare şi n-a întârziat să aducă Domnului cân- 
tare de laudă, zicând: "Binecuvântat este Dumnezeu cel veşnic viu şi binecuvântată 
este Împărăţia Lui... Bucură-te şi Te veseleşte de fiii celor drepţi, căci aceia se vor 
aduna şi vor binecuvânta pe Domnul drepţilor”. Dimpreună cu care şi noi să ne 
învrednicim a ne face Domnului slavoslovitori, iar solului Său cel cu blândeţe 
tămăduitor şi îndreptător a toată strâmbătatea, neîntârziat să-l grăim unele ca 
acestea: 

Bucură-te, călcătorule peste luceferi; 

Bucură-te, vâlvătaie a rugului celui nemistuit; 

Bucură-te, sol purtător de dreptate; 

Bucură-te, izvod al smereniei lucrătoare; 

Bucură-te, prin care firea se primeneşte; 
Bucură-te, prin care soroacele se vor vădi; 
Bucură-te, Rafaile, spaima lui Asmodeu, a toate vindecătorule! 


Condacul 5 

Ca pe nişte fii risipitori ne ispitesc cărările lumii şi dulceţile ei cele deşarte, iar de 
mulțimea curselor şi rătăcirilor n-avem îndestulă putere şi pricepere de unii singuri 
să ne ferim, fiind noi de păcate slăbănogiţi. Ci iată că Dumnezeu cel în Treime în- 
chinat, Cârmuitorul întregii făpturi, călăuze îngereşti fără de preget ne-a rânduit 
nouă, celor ce nu prididim a striga: Aliluia 


Icosul 5 

Pornind la drum Tobie, cel necopt de ani, ca să facă voia părintelui său după trup şi 
să aducă înapoi argintul văzut al lumeştilor osteneli, Dumnezeu iarăşi te-a trimis pe 
tine, călăuzitorule întru dreptate, ca să-i stai lui alături în toată nevoia şi să-l înveţi 
pe el să descopere şi să preţuiască aurul cel nevăzut al darurilor dumnezeieşti, faţă 
cu care pălesc toate bogăţiile lumii. Deci şi noi, nedesăvârşiți ca Tobie, dar stră- 
duindu-ne asemenea lui întru curăţia inimii, călăuză luminătoare rugămu-ne să te 
avem şi vrednici să fim a cânta cu rost de bucurie: 

Bucură-te, vistiernicul duhovniceştilor comori; 

Bucură-te, pecetea îndurărilor de sus; 

Bucură-te, ocrotitorul bătrâneţelor celor neputincioase; 

Bucură-te, îndrumătorul tinereţelor celor neştiutoare; 

Bucură-te, întru care cărările se adună; 

Bucură-te, întru care zările se smeresc; 

Bucură-te, Rafaile, spaima lui Asmodeu, a toate vindecătorule! 


Condacul 6 

Ferice de cel ce îndrăzneşte întru Domnul, piatra cea din capul unghiului, de care 
toată teama izbindu-se se surpă, precum şi porțile iadului s-au surpat cândva! 
Urmând dară Biruitorului lumii, datu-ni-s-a ca lumea să o biruim şi noi în numele 
Lui şi, dezlegaţi de toate legăturile vrăjmaşului, ca de nişte funii ale fricii celei pu- 
țin credincioase, întru slobozia duhului să putem striga: Aliluia! 


Icosul 6 

Îngerul Domnului către Tobie a grăit, arătându-I-o pe Sara cea nefericită: "Nu te 
teme, căci ea este menită din veac pentru tine şi tu o vei mântui!" O, taină a dra- 
gostei de sus pogorâtoare! O, taină a nunţii de Dumnezeu pecetluită! O, taină a 
proniei dumnezeieşti care toată mintea o covârşeşte! Cum să întârziem noi a cădea 
dinaintea solului ceresc, ce o aşa de mare încredințare ne aduce nouă despre rân- 

duiala şi grija Întreitei Iubiri, şi cum nu am da glas credincioşiei noastre, cu aleasă 
simţire cântând: 

Bucură-te, solul Sfatului celui de Taină; 

Bucură-te, straja Răsăritului de sus; 

Bucură-te, urgisitorul duhurilor necurate; 

Bucură-te, starostele blagoslovitelor nuntiri; 

Bucură-te, cel pururea gata de slujire; 

Bucură-te, prin care casele se temeluiesc; 

Bucură-te, Rafaile, spaima lui Asmodeu, a toate vindecătorule! 


Condacul 7 

Bine au nădăjduit cei din vechime, încredinţându-se Dumnezeului oştirilor, pe 
urmele părintelui Avraam, căruia credinţa "1 s-a socotit lui ca dreptate"; dară noi, 
cei îndreptați şi răscumpăraţi prin sângele lui Hristos, părtaşi la tot harul şi la tot 
adevărul, cum oare am fi şovăitori în nădejdea noastră?! Şi cum n-am striga cu glas 
mare, laudă aducând Dumnezeului celui viu şi cu îngerii întrecându-ne a cânta: 
Aliluia! 


Icosul 7 

A zis Tobie către Sara, în iatacul nunţii lor, unde cu nădejde curată au intrat, deşi 
acolo moartea de şapte ori biruise: "Scoală, soră să ne rugăm ca să ne miluiască 
Domnul!" Şi rugându-se a mărturisit: "Şi acum, Doamne, nu plăcerea o caut, luând 
pe sora mea, ci o fac cu inimă curată. Binevoieşte deci a avea milă de ea şi de mine 
şi a ne duce împreună până la bătrâneţe". O, mult poate rugăciunea celui drept şi 
nădejdea celui curat cu inima! Ca şi pe Tobie cel de demult, călăuzeşte-ne şi povă- 
țuieşte-ne, cerescule Voievod, în duhul dreptăţii, şi pe noi, cei ce-ţi cântăm ţie cu 
bună încredințare: 

Bucură-te, temelie nicicând clătinată; 

Bucură-te, părtaşul celor nestricăcioase; 

Bucură-te, de diavoli înlănţuitorule; 

Bucură-te, călăuza celor înstrăinaţi,; 

Bucură-te, apusul a toată durerea; 

Bucură-te, foc topitor de blesteme; 

Bucură-te, Rafaile, spaima lui Asmodeu, a toate vindecătorule! 


Condacul 8 

Dintru început Domnul Dumnezeu bărbat şi femeie ne-a zidit, ca să nu fie omul 
singur şi să se înmulțească sămânţa chemării lui, umplând toată faţa pământului. 
Mare este taina aceasta, ca doi unul să se facă după suflet şi după trup, iar doimea 

cea în unime, firea plinind-o, mulţime să rodească, pentru ca într-un glas toată 
suflarea spre izvorul cel neîmpuţinat al bunătăţilor să strige: Aliluia! 


Icosul 8 

Auzind rugăciunea bietei Sara, cea pe nedrept batjocorită de slujnicia tatălui ei, 
pentru că Asmodeu, vrăjmaşul nunţii, de şapte bărbaţi o văduvise până să-i cu- 
noască, Dumnezeu la ea te-a trimis pe tine, paznicul cununiilor, să pui capăt 
deznădejdii ei şi binecuvântată însoţire să-l aduci. lar noi astăzi, ca şi ea milelor de 
sus încredinţându-ne, te rugăm pe tine să alungi şi să legi în pustie tot duhul cel 
necurat, ca noi fără tulburare să-ţi grăim ţie unele ca acestea: 

Bucură-te, întâistătător al cetelor dreptăţii; 

Bucură-te, de care tremură toţi îngerii întunericului; 

Bucură-te, vătaful tainelor dumnezeieşti; 

Bucură-te, liman al nunţii neîntinate; 

Bucură-te, prin care rănile se lecuiesc; 

Bucură-te, căruia toată suflarea se încrede; 

Bucură-te, Rafaile, spaima lui Asmodeu, a toate vindecătorule! 


Condacul 9 

Cel ce a dat, laolaltă cu pedeapsa cuvenită neascultării părinților noştri dintâi, 
vestea cea bună a izbăvirii noastre, zicând către şarpele cel de demult că duşmănie 
va pune între seminţia lui şi seminţia femeii, şi că din femeie se va naşte Mântuitor 
neamului omenesc, Acela, la rugăciunea Sarei celei greu încercate, biruitor de 
şarpe în ajutor i-a trimis. lată de ce şi noi, auzind acestea, Părintelui îndurărilor nu 
ostenim a-l striga: Aliluia! 


Icosul 9 

Precum odinioară Sara, soţia lui Avraam, la vremea bătrâneţelor ei, s-a făcut stear- 
pă roditoare, prin mila Celui-Preaînalt, tot aşa şi Sara, fiica lui Raguel, de Asmo- 
deu, duhul cel rău, amarnic urgisită, a căpătat, pentru răbdarea şi rugăciunile ei 
înfocate, fericită dezlegare de la Dumnezeul milelor, prin minunata mijlocire a 
celui căruia, ca unui Sfânt Voievod închinându-ne noi, păcătoşii, iarăşi şi iarăşi, cu 
glas mare îi cântăm: 

Bucură-te, cel cu Mihail şi cu Gavriil lăudat; 

Bucură-te, pârga îngereştii frumuseți; 

Bucură-te, biciuitorul puterilor iadului; 

Bucură-te, sfârşitul a toată bântuirea; 

Bucură-te, desăvârşita cerului tămadă; 

Bucură-te, crainicul rugăciunii neîncetate; 

Bucură-te, Rafaile, spaima lui Asmodeu, a toate vindecătorule! 

Condacul 10 

Iubirea se trece prin foc, dar rămâne nemistuită; în trup se pogoară, dar în înalt veş- 
niceşte; pe Cruce se spânzură, dar stă morţii biruitoare. lar noi chipul lui Dumne- 
zeu în cugetul inimii purtându-L, asemănarea cu El în iubire ne-o lucrăm. De 
aceea, Celui ce este Iubire şi după care toate se cer, ne cerem şi noi, în suflet şi-n 
trup deopotrivă, cu îngerii şi cu sfinţii duhovniceşte cântând: Aliluia! 


Icosul 10 

Neprihănita Sara, cea menită din veac bunului Tobie, al cărui suflet s-a lipit de ea 
ca de o taină lui întregitoare, prin multe vămi a fost trecută, până s-a lămurit pre- 
cum aurul şi întru iubire a izbândit. Așa şi noi, îmbrăcându-ne în iubire ca într-o 
haină de mireasă şi încrezându-ne Mirelui ceresc, să stăm tari împotriva urzelilor 
diavolului, şi paznic de sus cerând cămării noastre la nuntă, la îngerescul sfat al 
aceluia să ne plecăm urechea sufletului, cu feciorelnică smerenie, şi ca unui crainic 
al veşniciei să-l cântăm: 

Bucură-te, sfeşnic al luminii celei line; 

Bucură-te, netrupescule de trupuri tămăduitor; 

Bucură-te, cel încins în zalele iubirii; 

Bucură-te, binecuvântarea cămărilor de nuntă; 

Bucură-te, făgăduinţă în veci nemincinoasă; 

Bucură-te, întru care darurile prisosesc; 

Bucură-te, Rafaile, spaima lui Asmodeu, a toate vindecătorule! 


Condacul 11 

Mila Domnului şi Dumnezeului nostru nu cunoaşte margini, iubirea Lui peste toți 
şi peste toate ca un cort se întinde, iar căile cele ascunse ale lucrării Lui - ce minte 
poate în de tot să le cuprindă? De cine ne vom teme, dară, când cu noi este Dumne- 
zeu? Ascultaţi, neamuri, şi prea măriţi-L pe EI, cu fără de numărul oştirilor celor de 
sus în toată vremea cântând: Aliluia! 


Icosul 11 

Puterea şi mila lui Dumnezeu mărturisindu-le, trimisule fără de trup care în trup te- 
ai arătat, odinioară, ca un de mai înainte crainic al lui Hristos, le-ai vestit celor 
căzuţi cu faţa la pământ şi cuprinşi de o sfântă înfricoşare: "Nu vă temeţi! Pace veţi 
avea! Binecuvântaţi-L voi şi prea slăviţi-L pe Dumnezeu în veac!" lar noi, ca şi 
aceia, căzând cu faţa la pământ şi aducând mulțămită şi slavă Celui ce îngerii Şi-l 
trimite din înalt, te fericim pe tine, pildă slujitoare, şi lăuntric străluminaţi, iară şi 
iară, îţi grăim ţie unele ca acestea: 

Bucură-te, lamură a oştirilor într-aripate; 

Bucură-te, icoana dreptei asemănări; 

Bucură-te, vestitorul păcii celei adevărate; 

Bucură-te, povaţa celor dreptcredincioşi; 

Bucură-te, zălog al cucernicei biruinţe; 

Bucură-te, vrednicie pururea veghetoare; 

Bucură-te, Rafaile, spaima lui Asmodeu, a toate vindecătorule! 


Condacul 12 

Dumnezeu, cu înţelepciunea Lui cea neajunsă, a rânduit în cer oştire slujitoare, 
miliarde de miliarde, şi toate cele văzute prin cele nevăzute tainic se păzesc. Cutre- 
mură-te, omule, şi măsură îngerească agoniseşte-ţi ţie, că Dumnezeu la desă-vâr- 
şirea făpturii te-a chemat, ca înger nefiind, cu îngerii să te întreci, întru smerită 
ascultare, şi cu ei laolaltă să cânţi: Aliluia! 


Icosul 12 

Sfântul loan, cuvântătorul de Dumnezeu în minunata şi înfricoşata vedenie a celor 
de pe urmă, la ruperea celei de-a şaptea peceţi, văzut-a pe cei şapte îngeri care stau 
dinaintea lui Dumnezeu şi care au să sufle în trâmbiţele dreptăţii, aducând plinirea 
celor ce trebuie să fie. Deci şi noi, înfricoşându-ne până mai este vreme şi pocăin- 
du-ne de păcatele noastre cele cu voie şi cele fără de voie, celui desăvârşit întru 
slujire, glas înălțând, să-l cântăm cu bună nădejde: 

Bucură-te, care stai dinaintea Tronului Slavei; 

Bucură-te, trâmbiţaşul milostivei Dreptăţi; 

Bucură-te, alesul soroacelor dumnezeieşti,; 

Bucură-te, taină a zidirii celei nevăzute; 

Bucură-te, celor văzute grabnic sprijinitor; 

Bucură-te, în soborul celor asemenea ţie; 

Bucură-te, Rafaile, spaima lui Asmodeu, a toate vindecătorule! 


Condacul 13 (de trei ori) 

O, Arhanghel cu întreit dar, care rănile ni le vindeci, care paşii ni-i îndrepţi, care 
cununiile ni le păzeşti, cercetează-ne la vremea nevoilor noastre, ca pe Tobit cel ta- 
re în credinţă tămăduindu-ne, ca pe Tobie cel cu bună nădejde călăuzindu-ne, ca pe 
Sara cea castă în iubire dezlegându-ne, şi cere pentru noi de la Mântuitorul Hristos 
iertarea păcatelor noastre şi cetăţenia Ierusalimului ceresc, unde laolaltă cu îngerii 
şi cu Sfinţii să ne învrednicim a cânta: Aliluia! 


Apoi se zic iarăşi: 


Icosul 1 

Numărându-te între cei şapte sfinți îngeri care poartă rugăciunile lumii dinaintea 
Celui-Preaînalt, şi voia dumnezeieştii mile plinind-o fără de preget, tu zoreşti, Ra- 
faile, să dai ajutor celor năpăstuiţi. Drept care şi noi, nevrednicii, cunoscând împu- 
ternicirea lucrării tale, ca pe o lumină în noaptea scârbelor noastre te chemăm, şi 
glas înălțând, pe tine te fericim cu o cântare ca aceasta: 

Bucură-te, aproapele luminii celei neînserate; 

Bucură-te, purtătorul rugăciunilor la cer; 

Bucură-te, braţul dumnezeieştii mile; 

Bucură-te, cel de care demonii se tem; 

Bucură-te, dezlegătorul legăturilor necurate; 

Bucură-te, dreptate care nu mai osteneşti; 

Bucură-te, Rafaile, spaima lui Asmodeu, a toate vindecătorule! 


Condacul 1 

Tainice voievod al îngerescului Sobor, mai marele tămăduitorilor, călăuzitorul ce- 
lor pribegi şi paznicul cununiilor, Sfinte Arhanghele Rafail, ca unuia ce întru mare 
cinste te afli în rânduiala cetelor celor de sus, din prea puţinul vredniciei noastre, 
cu nădăjduitorul glas al credinţei celei dreptmăritoare, cântare de laudă ţi-aducem 
ție, zicând: Bucură-te, Rafaile, spaima lui Asmodeu, a toate vindecătorule! 


Rugăciune către Sfântul Arhanghel Rafail 

Cu Preasfânta Născătoare de Dumnezeu, cu Soborul cel îngeresc şi cu ceata drept- 
măritoare a Sfinţilor, auzind glasurile noastre îndelung rugătoare, înduplecă-te spre 
noi, Rafaile, Sfânt şi înaripat voievod, şi cercetându-ne îndeaproape, cu mulțimea 
harurilor anume încredințate ţie, nu ne lipsi pe noi, nevrednicii, de puternicul tău 
ajutor, întru care cutezăm a nădăjdui; şi purtând lamura rugăciunilor noastre dina- 
intea lui Hristos, Domnul vieţii şi al învierii, mijloceşte pentru noi, ca mila Lui asu- 
pra-ne să se pogoare în tot ceasul, plinind trebuinţele noastre sufleteşti şi trupeşti 
după voia înţelepciunii Lui, iar nu după cugetul nostru cel întinat. 


Fie ca tot sufletul creştinesc aflat în boală sau în neputinţă, tulburat în casa sau în 
patul lui, călător pe uscat, pe apă sau prin văzduh, fiecare după nevoia pe care o 
poartă, să capete, prin îngereasca ta mijlocire, îndreptarea şi ocrotirea Domnului 
Dumnezeu, în ceasul de faţă şi în toată vremea vieţii lui, precum şi răspuns bun la 
Judecata cea înfricoşătoare, când şi tu de faţă vei fi, cu oştirile cele cereşti. 


Nu ne măsura cu asprime, Sfinte Arhanghele Rafail, puţinătatea credinţei şi need- 
săvârşirea cuvintelor, ci plineşte tu, dinaintea tronului Slavei, cele de lipsă nouă, ca 
un ales între aleşi şi neamului oamenilor pururea sprijinitor. Şi pe milostivul 
Dumnezeu roagă-L, cu întreg Soborul Puterilor Cereşti celor fără de trup, ca mai 
presus de toate să ne dea nouă harul iubirii atotcuminecătoare şi buze vrednice a 
proslăvi, dimpreună cu corurile cele îngereşti, pe Tatăl, pe Fiul şi pe Sfântul Duh, 
Treimea cea de o fiinţă şi nedespărțită, acum şi pururea şi în vecii vecilor. Amin. 


Altă rugăciune către paznicul cununiilor 

Sfinte Arhanghel Rafail, biruitorul lui Asmodeu şi paznicul cununiilor, aripa ta 
ocrotitoare întinde-o peste mine şi peste casa mea, pune pe fugă răul care-mi dă 
târcoale, iar pe cele bune înlesneşte-mi-le mie, ca unul ce ai putere dinaintea lui 
Dumnezeu şi iubitoare milă pentru tot sufletul aflat în nevoie. 


Cela ce rugăciunile le porţi dinaintea tronului Slavei, poartă şi rugăciunea aceasta a 
mea şi mijloceşte pentru mine la Hristos, Domnul îndurărilor, ca să mă scape de 
necaz, de tulburare, de îndoială, de deznădejde, de toată slăbiciunea şi de toată 
neputinţa cea dinlăuntru sau cea din afară, să mă unească într-un duh de iubire şi 
de pace cu toţi cei apropiaţi mie, şi binecuvântarea Lui să fie peste casa mea, în 
ceasul acesta şi în toate zilele vieţii mele. 


Aşa, voievoade al Puterilor Cereşti, de veghea ta nu mă lipsi, şi de la mine nu te 
depărta, şi fii înţelegător nevredniciei mele, călăuzindu-mă spre îndreptare, dim- 
preună cu toţi ai mei, ca bucurându-se inima mea întru cele de sus, cu îngerii să 
cânte: Sfânt, Sfânt, Sfânt este Domnul Dumnezeul nostru; pline-s cerul şi pământul 
de mărirea Sa. Amin. 

Acatist de vindecare către Sfântul Arhanghel Rafail 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


AAA A hihi 


Xe Xe Xe e e e eee eee 


KA AAA AAA AAA AAA AAA AAA AAA 


Xe Xe Xe e e eee eX 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Acatistul Sfantului Arhanghel Rafail tamaduitorul + ocrotitorul casatoriei: 
https://www.youtube.com/watch?y=sigxondw ZKY 

Condacul 1 

Voievod al Puterilor cereşti, călăuzitor şi mângâietor al neamului omenesc, Sfinte 
Arhanghel Rafail, ca unuia care stai înaintea Tronului Împăratului Slavei, ţie adu- 
cem această umilă cântare de mulţumire. Cu puterea şi cu mila ta, din toate bolile 
şi suferinţele ne slobozeşti, vindecând rănile noastre sufleteşti şi trupeşti, iar noi, 
lăudându-te, strigăm ţie cu credinţă: Bucură-te, Sfinte Arhanghel Rafail, cel care 
ştergi lacrimile durerilor noastre! 


Icosul 1 

Îngerii din Cer au fost chemaţi la porunca Domnului Atotcuprinzător să se alăture 
vitejiei tale şi împreună cu Sfinţii Arhangheli Mihail şi Gavriil să învingeţi oastea 
cea răzvrătită şi pe al ei conducător, alungându-i în genunea întunecată pentru 
veşnicie. lar noi, încercând să înţelegem cu sufletul ceea ce mintea nu poate 
pricepe, cutremuraţi, cu frică şi cu bucurie strigăm unele ca acestea: 

Bucură-te, în care străluceşte Lumina cea fără de vârstă; 

Bucură-te, prin care vrăjmaşul a fost învins; 

Bucură-te, prin care s-a dovedit Puterea; 

Bucură-te, izbăvitorul nostru din cursele celui viclean; 

Bucură-te, prin care s-a primenit pământul şi cerul s-a umplut de veselie; 
Bucură-te, prin care s-a înfăptuit dreptatea Ziditorului; 

Bucură-te, Sfinte Arhanghel Rafail, cel care ştergi lacrimile durerilor noastre! 


Condacul al 2-lea 

Văzând credincioşia şi râvna ta slujitoare, Cel Atotştiutor şi fără de început, ţi-a 
încredinţat spre pază şi învăţătură pe toţi aceia care vor să aducă alinare su- 
ferinţelor trupeşti ale făpturilor cu suflet, dându-ți darul şi puterea de a vindeca 
orice rană sau boală. Lăudat fie în veac Domnul şi al Lui Sfânt Arhanghel, căci nu 

guri omeneşti cântarea de slavă: Aliluia! 


Icosul al 2-lea 

Știm, Doamne, că patul de suferinţă şi tot felul de necazuri sunt o blândă mustrare 
pentru greşelile fără de număr pe care le înfăptuim în fiecare ceas, căci ne-am 
lepădat de Tine, iar acum rătăcim ca orbii în negură. Unde vom găsi lumina decât 
lângă Crucea dătătoare de viaţă pe care, răstignindu-Te, ai ridicat povara păcatului 
întregii omeniri? Cine să ne răcorească fierbinţeala şi să ne aline durerile, izvorând 
din ochii noştrii lacrimi de adevărată pocăință? De aceea, cu genunchii plecaţi în 
faţa sfintei tale icoane, Sfinte Arhanghel Rafail, grăim ție unele ca acestea: 
Bucură-te, acela ce ai darul de a vindeca orice boală, oricât ar fi de grea; 

Bucură-te, mare ajutător şi rugător spre iertarea păcatelor noastre; 

Bucură-te, cel ce stăruieşti pentru lungirea înspre pocăință a zilelor noastre; 
Bucură-te, călăuzitorul şi îndrumătorul celor ce vor să găsească leacul vindecărilor 
noastre; 

Bucură-te, că arăţi tainele ierburilor şi tuturor mineralelor folositoare în grabnica 
însănătoşire; 

Bucură-te, când mulţumirile noastre se înalță ca aurul tămâiei spre slava Sfintei 
Treimi; 

Bucură-te, Sfinte Arhanghel Rafail, cel care ştergi lacrimile durerilor noastre! 


Condacul al 3-lea 

„Frica de Dumnezeu este începutul înţelepciunii”, rostea împăratul Solomon; dar 
noi în sminteală şi necurăţii de tot felul ne petrecem zilele şi nopțile, dând prilej de 
bucurie diavolilor care ne supun tuturor ispitelor, căci nu ştim să cântăm laolaltă cu 
îngerii: Aliluia! 


Icosul al 3-lea 

Stăpână milostivă, mâinile tale împreunate cer milă şi îndurare de la Fiul tău şi 
Dumnezeul nostru, iar lacrimile tale ne spală sufletul de noroiul greşelilor; cu 
ştiinţă şi fără de ştiinţă îţi aducem ţie, cea plină de iubire, care ne înconjori cu 
blândeţea şi gingăşia ta, sub sfântul tău acoperământ. lar pe tine, Arhanghele, cel 
ce ne poţi tămădui rănile sufleteşti şi trupeşti, cu durere şi cu umilinţă, te lăudăm 
cu unele ca acestea: 

Bucură-te, că primeşti ajutor de la Aceea care a purtat în pântecele feciorelnic 
mântuirea neamului omenesc; 

Bucură-te, cel ce i-ai însoţit spre ştiinţă pe Sfinţii Cosma şi Damian; 

Bucură-te, de la care au primit învăţătură Sfinţi Chir şi loan, ca şi Sfântul mucenic 
Modest, spre alinarea celor ce nu se vaită cu glas omenesc; 

Bucură-te, călăuzitorul paşilor şi îndreptătorul Sfântului mucenic Pantelimon, la 
moaştele căruia alergăm necontenit; 

Bucură-te, cel ce ai dăruit-o şi pe cuvioasa Parascheva, ocrotitoare a ţării noastre, 
de la care şi azi primim vindecare; 

Bucură-te, cel ce oricând îndrumi pe cei ce urmează calea medicinei, spre folosul 
semenilor lor; 

Bucură-te, Sfinte Arhanghel Rafail, cel care ştergi lacrimile durerilor noastre! 


Condacul al 4-lea 

„În dar aţi luat, în dar să daţi”, a spus Domnul nostru lisus Hristos, dându-le putere 
de sus ucenicilor Săi; iar cei ce ştiu că vindecarea este pe măsura credinţei, cu ochii 
plini de lumina speranţei privesc spre Slava Bunului Dumnezeu, primind ajutor de 
la Sfinţii apostoli şi de la toţi Sfinţii vindecători, împreună cu cetele îngereşti 
cântând cântare de mulţumire: Aliluia! 


Icosul al 4-lea 

În fundul prăpastiei unde m-a prăbuşit nebunia mea, plin de răni urât mirositoare şi 
cu sufletul ferecat, mi-am adus aminte de lucrul mâinilor Tale şi am plâns şi am 
strigat NumeleTău. Eu sunt oaia rătăcită care aleargă spre păstorul ei, eu sunt fiul 
care a risipit averea părintelui său, dar astăzi mă întorc la Tine. Primeşte-mă, 
Părinte, pune un nou început vieţii mele, iar Sfântul Arhanghel Rafail să mă 
acopere cu darul său şi pe mine, păcătosul, ca împreună cu cei miluiţi să putem 
striga aşa: 

Bucură-te, cel ce nu te-ai depărtat de noi în ceasul plânsului şi amărăciunii noastre; 
Bucură-te, cel ce ne-ai legat rănile sufleteşti, ungându-le cu mirul iertării; 
Bucură-te, cel ce ne-ai curăţit mădularele putregăite cu ierburile şi seva pămân- 
tului; 

Bucură-te, cel ce te-ai ostenit veghindu-ne după boală ca să nu cădem iar în ispită; 

Bucură-te, cel ce ne-ai scos din boala întunecimii şi ne-ai deschis ochii sufletului 
pentru a vedea cărarea; 

Bucură-te, cel ce îngrijeşti să nu ne abatem nicicând din drumul care duce spre 
adevăr; 

Bucură-te, Sfinte Arhanghel Rafail, cel care ştergi lacrimile durerilor noastre! 


Condacul al 5-lea 

Sfinte Arhanghel Rafail, ne rugăm ţie ca aceluia ce, străjuind Tronul Celui de 
Necuprins, ai primit în paza ta şi lumina soarelui şi vântul serii care alungă arşiţa, 
îndepărtând seceta. Învaţă-ne pe noi, păcătoşii, să ne bucurăm de fiecare clipă ale 
acestei vieţi trecătoare, cântând laolaltă cu întreaga creaţie divină: Aliluia! 


Icosul al 5-lea 

Ca puful de păpădie este viața omului şi ca nisipul mării sunt păcatele lui. 
Tinereţea se crede fără sfârşit, dar trece ca o clipă şi vine lunga vreme a plângerii şi 
a suferinței. Sufletul plin de păcate, mintea o întunecă şi lasă boala să se 
cuibărească şi să muşte fără milă din trupul vlăguit de putere. De aceea ajutor ce- 
rem ţie, pentru ca, păzind comorile dăruite prin harul Sfântului Botez, să te lăudăm 
cu grăiri ca acestea: 

Bucură-te, cel ce ne povăţuieşti în facerea de bine, spre folosul aproapelui nostru şi 
slava Bunului Dumnezeu; 

Bucură-te, cel ce ne însoţeşti în căutarea florilor şi ierburilor tămăduitoare, ca şi a 
mineralelor vindecătoare dăruite de pământ; 

Bucură-te, cel ce ne înveţi când şi cum să le folosim pe acestea pentru vindecarea 
feluritelor boli; 

Bucură-te, cel ce ne ajuţi să luptăm împotriva diavolilor şi a supuşilor lor cu chip 
omenesc ce folosesc licori din ierburi ca să înnebunească simţurile; 

Bucură-te, cel ce surpi lucrarea necurată prin care se rătăcesc minţile tinerilor, 
salvându-i din desfrânare şi pofte de tot felul; 

Bucură-te, Sfinte Arhanghel Rafail, cel care ştergi lacrimile durerilor noastre! 


Condacul al 6-lea 

Prin marea grijă şi iubirea Treimii cea de o Fiinţă, am învăţat de la tine că boala 
avar sau plin de egoism, trăieşte într-un trup în care inima şi toate cele dinlăuntru 
sunt ca o cămară plină de praf, dezordine şi murdărie. Ajută-ne să ne curățim prin 
lacrimi de pocăință, pentru a nu fi asemeni mormintelor despre care vorbea 
Mântuitorul nostru, iar buzele noastre să rostească neîncetat cântare de umilinţă: 
Aliluia! 

Icosul al 6-lea 

Binecuvântată este întreaga lucrare a PreaSfintei Treimi şi binecuvântată este 
această ţară, cu munţii şi câmpiile ei, cu izvoarele şi pădurile în care Cel de Sus a 
aşezat flori şi ierburi felurite, cu marea şi vieţuitoarele ei; binecuvântat este acest 
pământ, în ale cărui măruntaie se găsesc săruri şi minerale după trebuinţă. Cu 
smerenie închinându-ne Celui ce le-a făurit, lăudăm pe cel ce le are în grija sa cu 
aceste cuvinte: 

Bucură-te, cel care ne deschizi ochii şi inimile în a vedea durerile celui de lângă 
Noi; 

Bucură-te, cel ce nu îngădui răgaz până la deplina însănătoşire a celui căzut în su- 
ferinţă; 

Bucură-te, cel ce ne întăreşti în a posti şi a veghea în rugăciune pentru cei bolnavi; 
Bucură-te, cel ce ne înveţi să ne vindecăm mai întâi sufletul, iar mai apoi trupul; 
Bucură-te, cel ce birui diavolul şi lucrările vrăjitoreşti făcute cu ierburi şi minerale 
spre uciderea înceată a trupului şi a sufletului; 

Bucură-te, cel ce ne sfătuieşti să nu trecem pe lângă durere nepăsător, ajutor dând 
şi neaşteptând răsplată; 

Bucură-te, Sfinte Arhanghel Rafail, cel care ştergi lacrimile durerilor noastre! 


Condacul al 7-lea 

Tu nu ai numai darul încetării oricărei boli a celor ce cu nădejde se roagă ţie, după 
Sfânta şi prea curata Maică a Domnului lisus Hristos, căci, ocrotindu-i pe vin- 
decătorii din lume şi din sihăstrie, ai în baza şi în grija ta şi pe călători şi pelerini, 
veghind asupra lor ca ispitele sau primejdiile să nu îi împiedice să dea cântare de 
mulțumire şi slavă: Aliluia! 


Icosul al 7-lea 

Cei ce se pregătesc de drum aleargă cu credinţă la icoana ta, căci chipul tău atât de 
blând şi plin de bunătate, toiagul şi diadema de raze de pe fruntea ta îi umple de 
bucurie; de la noi toţi, călători vremelnici, primeşte aceste cuvinte umile de laudă: 
Bucură-te, cel ce porţi toiagul drumeţului, învăţându-ne să păşim numai pe calea 
care duce spre mântuire; 

Bucură-te, cel ce ne însoţeşti în peregrinările prin această viaţă trecătoare, dezvă- 
luindu-ne binele şi ferindu-ne de ispite; 

Bucură-te, cel ce ne îndemni să mergem înainte, spre Lumina cea fără de margini, 
păstrându-ne sănătoşi până la sfârşit; 

Bucură-te, cel ce ne porți pe aripile nevăzute, arătându-ne slava cea dumnezeiască, 
aşa cum l-ai călăuzit pe părintele nostru Enoh; 

Bucură-te, cel ce ne întorci fericiţi şi iluminaţi la casele noastre, spre a-L mărturisi 
pe Dumnezeu, la fel cum I-ai întors şi pe acela; 

Bucură-te, cel ce veghezi ca drumul spre cele cereşti şi pământeşti să ne fie pe 
înţeles, învățând să grăim Adevărul pentru semenii noştrii; 
Bucură-te, Sfinte Arhanghel Rafail, cel care ştergi lacrimile durerilor noastre! 


Condacul al 8-lea 

„Adu-ţi aminte de mine şi caută spre mine şi nu mă pedepsi pentru păcatele mele şi 
pentru greşelile mele şi ale părinţilor mei, căci am păcătuit înaintea Ta” striga către 
cer, în orbirea lui trupească, Tobit, robul Tău. Iar tu, Sfinte Arhanghel Rafail, ai 
fost trimis din slava cerească pentru a-l sfătui pe fiul celui în suferinţă în drumurile 
lui, stăruind să cânte lui Dumnezeu: Aliluia! 


Icosul al 8-lea 

La chemarea tatălui său, Tobie a alergat şi, luând sfaturile folositoare pentru suflet, 
a pornit la vremea sorocită către Ragheşul Midiei. Orice clipă ai fost lângă el, 
Sfinte Arhanghel Rafail, şi ca un înger păzitor l-ai ocrotit, vestindu-i vrerea Dom- 
nului, arătându-i cele ce au fost şi cele ce aveau să fie, pentru care auzi de la noi 
unele ca acestea: 

Bucură-te, că Tobit a fost fără de păcat în faţa Celui de Sus, povăţuindu-l şi pe fiul 
său cum să urmeze Legea; 

Bucură-te, că ai fost ales din slava Tatălui Ceresc în a-l veghea pe 'Tobie, pentru a-i 
deschide ochii spre cele de sus şi cele de sub cer; 

Bucură-te, că i-ai dat lui taina vindecării de demon prin arderea măruntaielor peş- 
telui prins; 

Bucură-te, cel ce i-ai ales soţie din neamul lui Moise şi le-ai ocrotit căsătoria, ca 
nimic rău să nu li se întâmple; 

Bucură-te, cel ce i-ai pregătit lui Tobie leacul pentru albeaţa ochilor tatălui său 
care, recăpătând vederea, a lăudat de îndată pe Dumnezeu cu toată casa lui; 
Bucură-te, cela ce n-ai primit plată pentru îndelungată osteneala ta, învăţându-i pe 
toţi să binecuvânteze pe Stăpân, iar nu pe slujitor; 

Bucură-te, Sfinte Arhanghel Rafail, cel care ştergi lacrimile durerilor noastre! 


Condacul al 9-lea 

Cine nu L-a cunoscut pe Dumnezeu singur şi nemângâiat îşi numără clipele, dar 
fericiţi în veac sunt cei ce cu credință se îndreaptă spre lumină, căci aceia se vor 
bucura de pacea Lui, iar ochii sufletuluu lor râzând veşnic se vor veseli. 
Binecuvântaţi cei ce Te iubesc, ei au învăţat să cânte împreună cu îngerii Tăi: Ali- 
luia! 


Icosul al 9-lea 

Naşterea Ta, Doamne Lisuse Hristoase, Dumnezeul nostru, vestită a fost celor umili 
şi sărmani prin îngerul trimis să aducă solie, iar Slava Domnului a strălucit împre- 
jurul celor mici, înfricoşându-i şi umplându-i de mirare. Dar tu, ca un iubitor de 
oameni, Sfinte Arhanghel Rafail, ai binevestit bucuria mântuirii noastre, a tuturor, 
pentru care, cu sfială îndrăznim să cântăm ţie: 

Bucură-te, cel ce lângă tronul Împăratului cu ochi nelumeşti te oglindeşti în slava 
cea de necuprins; 

Bucură-te, cel ce te-ai înfăţişat mai înainte păstorilor, împreună cu oastea cerească 
taina cea de neînțeles a Naşterii Mielului vestind; 

Bucură-te, că i-ai învăţat să cânte „Slavă întru cei de Sus lui Dumnezeu şi pe 
pământ pace”, luminându-le drumul spre ieslea din Betleem; 

Bucură-te, că ai picurat roua speranţei în sufletul acelora şi astăzi încredere ne dai 
şi nouă cu solirile tale pe lângă Cel fără de Început; 

Bucură-te, cel ce ai milă şi îndurare şi cu puterea vindecării aduci pace, sănătate şi 
bucurie poporului drepteredincios; 

Bucură-te, protector al tinerilor, far dumnezeiesc ce le ocroteşti viitorul, înde- 
mnându-i la iubirea de semeni, căci „Milostenia izbăveşte de la moarte şi curăță 
orice păcat”; 

Bucură-te, Sfinte Arhanghel Rafail, cel care ştergi lacrimile durerilor noastre! 


Condacul al 10-lea 

Cum să găsim cuvintele care să poată descrie frumuseţea şi bunătatea darurilor 
tale, cel ce stai în veşnica lumină ascultând cetele serafimilor: „Sfânt, Sfânt, 
Sfânt”, ocrotindu-ne cu iubirea şi rugăciunile tale, domolind mânia ce cu dreptate 
se abate asupră-ne, cei ce L-am vândut pe mai puţin decât o sărutare şi care ne-am 
depărtat de cântarea cea de folos: Aliluia! 


Icosul al 10-lea 

Se cutremură pământul de răutatea faptelor noastre, gândurile rele şi vorbele 
murdare se adună ca o grindină de smoală şi ucid tot ceea ce este mai pur în noi: 
scânteia divină pe care am primit-o în dar la naştere şi pe care n-am ştiut să o 
prefacem în candelă dogorind de dragostea pentru Dumnezeu. De aceea strigăm 
ție, nădejdea noastră de iertare, unele ca acestea: 

Bucură-te, păstrând viu în mintea noastră ceasul judecății şi îngrădeşte-ne cu frica 
de moarte; 

Bucură-te, ajutorul nostru în a înfăptui oricând nu voia păcătoasă a minţii, ci Voia 
Celui ce ni te-a dăruit Înger păzitor; 

Bucură-te, că nu ne laşi să rătăcim la răspântia dintre funţă şi neființă; 

Bucură-te, cel ce ne-ai plecat genunchii şi ai sângerat în noi balaurul cel groaznic 
al trufiei; 

Bucură-te, cel ce ai dezlegat lacrimile părerilor de rău din ochii uscați de desfătarea 
plăcerilor lumeşti; 

Bucură-te, cel ce ne iei de mână ca pe copii, luminându-ne în suferinţă ca să nu 
cădem în prăpastia deznădejdii; 

Bucură-te, Sfinte Arhanghel Rafail, cel care ştergi lacrimile durerilor noastre! 


Condacul al 11-lea 

„Omul bun, din visteria cea bună a inimii sale scoate cele bune, pe când omul rău, 
din visteria cea rea a inimii lui scoate cele rele. Căci din prisosul inimii grăieşte 
gura lui. Poate orb pe orb să călăuzească? Nu vor cădea amândoi în groapă?” Dar 
pe mine ticălosul, cine m-a călăuzit? Am avut ochi şi nu am văzut, cu urechile nu 
am auzit, iar buzele mele mai lesne le-a fost să rostească minciuna decât a-l cânta 
lui Dumnezeu: Aliluia! 


Icosul al 11-lea 

Doamne, întru dreptate m-ai pedepsit, întru dreptate mi-ai luat vederea, ticălosul de 
mine, că nu am privit la durerea aproapelui meu; cu dreptate mi-ai luat auzul, căci 
surd am fost la strigătul fratelui meu. Ca lov sunt însingurat, dar n-am curaj să Te 
chem, rănile şi bolile sapă în mine ca viermele în fructul cel copt, sunt ca o casă 
goală şi plină de păianjeni. Curăţă-mă, Sfinte Arhanghel Rafail, când cu ultima 
suflare şoptesc acestea: 

Bucură-te, cel ce din slava Domnului ai coborât şi nu ţi-a fost scârbă de mine, cel 
plin de bube şi noroi; 

Bucură-te, cel ce cu blândeţe m-ai întors din calea fărădelegilor mele, spunându-mi 
pas cu pas unde şi cum am greşit; 

Bucură-te, cel ce mi-ai dăruit toiagul tău şi m-ai învăţat să lovesc capul şarpelui cel 
ispititor; 

Bucură-te, că nu m-ai părăsit până la sfârşit şi tovarăş de drum plin de înţelepciune 
ŞI iubire mi-ai fost; 

Bucură-te, că leacuri mi-ai dăruit, rănile mi-ai legat, speranţă sădind în mine şi 
sănătos m-ai redat Domnului meu; 

Bucură-te, cel ce m-ai îndemnat să spovedesc păcatele şi neputinţa, spre dulcea 
mântuire a sufletului meu; 

Bucură-te, Sfinte Arhanghel Rafail, cel care ştergi lacrimile durerilor noastre! 


Condacul al 12-lea 

Ziua este pe sfârşit, se apropie săcerătorul să culeagă spicele şi pleava să o arunce 
în foc; înserarea vine peste vie şi stăpânul va culege rodul, răsplătind lucrătorii. Şi 
glas se va auzi din Cer: „ştiu faptele tale, iată a lăsat înaintea ta o uşă deschisă, pe 

care nimeni nu poate să o închidă, fiindcă, deşi ai putere mică, tu ai păzit cuvântul 
Meu şi nu ai tăgăduit numele Meu”, cântând cu tot sufletul: Aliluia! 


Icosul al 12-lea 

Înconjurat eşti, Doamne, Dumnezeul meu, de şapte Îngeri cu şapte trâmbiţe aştep- 
tând semnul Mielului prin care va începe judecata cea de pe urmă, când cerurile se 
vor deschide pe cei drepți primind, şi nimeni nu va mai flămânzi, nici înseta, căci 
Cel ce stă în mijlocul Tronului îi va paşte pe ei şi-i va duce la izvoarele apelor 
vieţii. Atunci, dar mai ales acum, te implorăm Sfinte Arhanghel Rafail să ceri milă 
şi îndurare pentru noi, care te slăvim cu unele ca acestea: 

Bucură-te, diamant de preţ care străluceşti în inelul ce-L străjuieşte pe Împăratul 
lumilor; 

Bucură-te, cel ce ceri necontenit iertare şi lăsare de păcate pentru poporul drept 
credincios; 

Bucură-te, cel ce nu vei zăbovi la chemarea Stăpânului, când satana şi cei care 
lucrează fărăgedelegea vor fi pedepsiţi; 

Bucură-te, că se va şterge orice lacrimă şi moarte nu va mai fi, nici plângere, nici 
strigăt, nici durere; 

Bucură-te, cel ce stăruieşti pentru tămăduirea neamurilor înspre iertarea lor şi a 
urmaşilor lor până la venirea acelor zile; 

Bucură-te, Sfinte Arhanghel Rafail, cel care ştergi lacrimile durerilor noastre! 


Condacul al 13-lea (de trei ori) 

O, Sfinte Arhanghel Rafail, vezi durerea noastră, vezi pocăinţa şi neputința 
noastră! Primeşte această puţină rugăciune care spre lauda ta se aduce şi cere 
pentru noi de la Mântuitorul Hristos, iertare de păcate, sănătate, milă şi izbăvire de 
focul cel veşnic, pentru ca în lăcaşurile de lumină, laolaltă cu îngerii şi sfinţii să ne 
învrednicim să-l cântăm în veci: Aliluia! 


Apoi se citesc: 


Icosul 1 

Îngerii din Cer au fost chemaţi la porunca Domnului Atotcuprinzător să se alăture 
vitejiei tale şi împreună cu Sfinţii Arhanghel Mihail şi Gavril să învingeţi oastea 
cea răzvrătită şi pe al ei conducător, alungându-i în genunea întunecată pentru 
veşnicie. lar noi, încercând să înţelegem cu sufletul ceea ce mintea nu poate 
pricepe, cutremuraţi, cu frică şi cu bucurie strigăm unele ca acestea: 

Bucură-te, în care străluceşte Lumina cea fără de vârstă; 

Bucură-te, prin care vrăjmaşul a fost învins; 

Bucură-te, prin care s-a dovedit Puterea; 

Bucură-te, izbăvitorul nostru din cursele celui viclean; 

Bucură-te, prin care s-a primenit pământul şi cerul s-a umplut de veselie; 
Bucură-te, prin care s-a înfăptuit dreptatea Ziditorului; 

Bucură-te, Sfinte Arhanghel Rafail, cel care ştergi lacrimile durerilor noastre! 


Condacul 1 

Voievod al Puterilor cereşti, călăuzitor şi mângâietor al neamului omenesc, Sfinte 
Arhanghel Rafail, ca unuia care stai înaintea Tronului Împăratului Slavei, ţie 
aducem această umilă cântare de mulţumire. Cu puterea şi cu mila ta, din toate 
bolile şi suferinţele ne slobozeşti, vindecând rănile noastre sufleteşti şi trupeşti, iar 
noi, lăudându-te, strigăm ţie cu credinţă: Bucură-te, Sfinte Arhanghel Rafail, cel 
care ştergi lacrimile durerilor noastre! 


Xe Xp Xe e e ee eee NN 
Xe Xe Xe e e eee eee 


AAA hihi 


KA AAA AAA AAA AAA AAA AAA AAA 


Rugăciune către Mântuitorul lisus Hristos din acatistul Sfântului Arhanghel 
Rafail 


IL! A ADI 
sil 
"heua mi CĂ [e 
YI] 


Am găsit acum câtva timp, această rugăciune către Mântuitorul lisus Hristos, în 
acatistul Sfântului Arhanghel Rafail. Este o rugăciune frumoasă şi care mie m-i s-a 
părut un pic mai neîntâlnită, mai deosebită. 


"Dacă nu Te-aş fi întâlnit, aş fi fost fără de păcat. Dar eu am umblat pe cărările 
Tale, alături de Tine. Te-am cunoscut îndeaproape şi ţi-am ascultat cuvântul. 


O, glasul Tău atât de mângâietor făcea şi ciripitul păsărilor să înceteze, gâzele se 
opreau pe firul ierbii, vântul adia lin şi până şi timpul stătea pe loc; mâinile Tale 

ridicate asupra noastră, binecuvântând întreaga fire, ochii Tăi luminoşi care revăr- 
sau râuri de speranţă, tristețea Ta de neînțeles, Iisuse Hristoase, bunul meu Invă- 
țător! 


Cu mine ai împărţit bucata de pâine şi peştii, lângă mine ai închinat apa tran- 
sformată în vin, început al Legii celei noi, cu mine Ţi-ai împărțit haina, cămaşa şi 
tot ce ai avut al meu a fost. 


Mi-ai arătat cele ce nu cunoşteam şi mi-ai vegheat odihna, eu dormind ca un tică- 
los, iar Tu rugându-Te pentru mine cu lacrimi de sânge. 


Din mine ai scos demonii ce mă ţineau legat în lanţuri când tuturor le era frică, mie 
mi-ai îndreptat mădularele şi m-ai ridicat din patul ce mă ţinea țintuit; tină ai pus 
pe ochii mei orbi şi culorile lumii am văzut prin Tine, gura mea ai deschis-o şi ai 
dăruit cântarea îngerilor din cer auzului meu. 


Pe mine m-ai redat mie însumi. 


ŞI eu m-am lepădat de Tine. In ceasul acela eu nu eram acolo. Nici n-am aflat de 
Invierea Ta. 


Beat de fericirea de a fi fost întreg, am uitat de tot şi de toate. Şi călău m-am făcut, 
omorând binele în mine şi în fraţii mei, cărora le căutam mereu pricina. ȘI avar m- 
am făcut, şi bârfitor şi mincinos şi nimic din ceea ce a fost rău nu mi-a fost ascuns 
mie, în desfrânarea puturoasă în care-mi petreceam zilele. 


Dar oricâte averi aş fi avut, oricâte plăceri mi-aş fi îndeplinit, era mereu ceva ce 
lipsea şi nu-mi găseam mulţumirea. 


lar în noaptea vieţii mele, căci mort eram fără să ştiu, Arhanghelul Domnului 
Rafail, a fost trimis în casa desfătărilor mele şi cu glas de tunet a zis: Nebune, uite 
pe Cine ai părăsit!, apoi mi-a luat negura de pe ochii sufletului, deschizându-i 
înspre slava Ta. 


Atunci am strigat pământului: deschide-te şi acoperă-mă, că de nimic nu sunt vred- 
NIC! 


Din pustiul care mă înconjoară, mărturisesc în faţa tuturor, Doamne, că eu sunt cel 
ce Te-a urmat şi apoi Te-a osândit fără vină; eu sunt cel ce Te-a trădat cu un sărut 
şi eu Te-am biciuit, însângerându-ţi Trupul. Coroană de spini Ți-am aşezat pe frun- 

te şi mâna mea a bătut piroanele. Eu Te-am răstignit, Dumnezeul meu, cu nemer- 
nicia mea, cu uitarea şi cu neiubirea mea. 


Am cerut îngerului să deschidă cerurile şi ploaie de foc să cadă peste mine, să 
ridice munţii şi să-i prăvălească peste ticăloşenia mea, să adune apele puhoaie şi să 
se reverse peste suflarea mea de otravă. 


Ca mielul hăituit de lup alergam fără să găsesc scăpare, până când m-am prăbuşit, 
iar părerile de rău m-au preschimbat în râuri de lacrimi şi am aflat că în tot acest 
timp ceea ce mi-a lipsit a fost chipul Tău în mine. 


Şi am văzut Lumina. 


Timpul se scurge, mă arde blând şi necontenit dorul tău de tine, lisuse Hristoase, 
dulcele meu Mântuitor. Aşezat pentru totdeauna lângă Crucea împodobită cu ghir- 
lande de trandafiri roşii ca sângele pe care L-ai vărsat şi pentru mine, Te mărtu- 
risesc laolaltă cu vameşul, desfrânata şi tâlharul, chemându-te în ajutor. 


Sfinte Arhanghel Rafail, cu puterea ta, cere milă şi îndurare pentru mine cel ce m- 
am întors, şi roagă-l ca atunci când uşa strâmtă se va închide, eu să fiu ultimul 
care-l va fi trecut pragul şi ca atâţia rătăciţi care au regăsit Calea, să aud şi eu "ier- 
tate-ţi sunt păcatele", întru Slava veşnică a Celui fără de Început al nostru Părinte, 
al Fiului Său Unuia Născut şi Mângâietorului Duh dătător de viaţă, în vecii vecilor. 
Amin" 

Rugăciune către Sfântul Arhanghel Rafael 


Stând înaintea tronului Celui Preaînalt, aduci pentru toată lumea tămâia rugăciunii, 
ca unul ce iei în auzul îngereştilor urechi suspinurile celor de pe patul de suferinţă, 
cererile smerite ale călătorilor şi rugile fierbinţi ale celor ce se gătesc spre mer- 
gerea pe calea căsătoriei. 


Auzi-ne şi pe noi, cei ce neîncetat avem sufletele tulburate de viforul ispitelor 
lumeşti şi trupurile pecetluite de nenumărate dureri. Cu focul rugăciunii tale arde 
spinii patimilor din pământul părăsit de lucrare al inimilor noastre. Întăreşte mintea 
noastră pe piatra credinţei în Hristos, cel ce pentru noi S-a răstignit şi cu curgerea 
sângelui Său cel scump a oprit curgerea păcatelor noastre şi ne-a scos pe noi din 
râul fărădelegilor. 

Cu ploaia darurilor Stăpânului trimise din norii rugăciunii tale adapă pământul 
însetat al inimii noastre, ca să aducă roade bogate de mântuire. Stând în hora înge- 
rească şi aducând cântarea întreit sfântă, adu-ţi aminte şi de noi, cei ce cu gândurile 
dănţuim în hora patimilor. 


Cu doctoria rugăciunii tale întăreşte trupurile noastre gârbovite de neputinţe multe 
şi păzeşte intrările şi ieşirile noastre cu sabia rugăciunii tale, nimicind pe vrăjmaşii 
nevăzuţi care caută să ne împiedice pe calea vieţii. 


Pe cei ce şi-au ales legătura cununiei îi păzeşte întru vieţuire mântuitoare şi îndrep- 
tează zborul gândurilor tuturor spre cămările cereşti, acolo unde Mirele Hristos se 
face răsplătitor nevoinţelor celor ce cu inima curată se ostenesc să lucreze pămân- 
tul mântuirii. 


Nu te depărta de sufletele noastre în necazuri şi nevoi, ci ca un grabnic apărător al 
creştinilor sub scutul rugăciunilor tale ne păzeşte de toate săgețile potrivnicului 
vrăjmaş, ca să-ţi aducem laudă de mulţumire: 


Bucură-te, Sfinte Arhanghele Rafaile, cununa credincioşilor, cercetează cu milo- 
stivire sufletele şi trupurile noastre, revărsând mila cea bogată a Mântuitorului Hri- 
stos peste rănile pătimirilor noastre! Amin! 

Rugăciune către Sfântul Arhanghel Rafael 


Sfinte Rafael, trimis de Dumnezeu ca să aduci alinare şi vindecare celor bolnavi, 
care şi-au pus sănătatea în primejdie pentru a împlini voinţa lui Dumnezeu, te 
rugăm, mijloceşte-ne de la bunul Dumnezeu harul de a veni şi noi în ajutorul seme- 
nilor noştri bolnavi şi îndureraţi, iar când ne aflăm în suferință să avem răbdare şi 
încredere în bunătatea nesfârşită a lui Dumnezeu. 


Inalţă rugăciunea noastră spre tronul său sfânt, ca fumul de tămâie plăcut mirositor. 
Ajută-i pe cei tineri să întemeieze o familie bună şi întăreşte legătura dragostei şi a 
păcii în familiile dezbinate. Amin. 

Cartea lui Tobit 


. 

Cartea lui Tobit este un fel de cod moral al unei familii iudaice aflate în 
captivitatea babilonică. Evlaviosul Tobit, din cetatea Ninive, capitala Asiriei, este 
lovit de orbire într-o împrejurare stupidă, dar, asemenea lui lov, nu cârteşte 
împotriva lui Dumnezeu. EI îl trimite pe fiul său Tobie în Media să-i recupereze 
nişte bani, iar acesta, însoţit de Azaria - care mai târziu se va descoperi ca fiind 
îngerul Rafael - o află în Ecbatana pe Sarra, fiica nefericită a unor rude, cu care se 
căsătoreşte vindecând-o de bântuiala unui demon. Se întoarce bogat, tatăl său se 
vindecă în chip miraculos, şi totul se încheie într-o atmosferă de împăcare cu 
Dumnezeu şi cu oamenii. 


Originalul ebraic al acestei cărţi s-a pierdut. El a rămas într-o seamă de codici 
greceşti, cei mai importanţi fund Alexandrinus, Vaticanus şi Sinaiticus; spre 
deosebire de ediţiile româneşti de până acum, versiunea de faţă a optat pentru 
Codex Sinaiticus, care e mai bine redactat, într-un stil mai plin de nuanţe, în care 
trama epică se întregeşte şi capătă reliefuri prin conţinutul sufletesc al personajelor. 

Capitolul 1 - Prolog. Evlaviosul Tobit e deportat la Ninive 


1. Cartea întâmplărilor lui Tobit, fiul lui Tobiel, fiul lui Ananiel, fiul lui Aduel, fiul 
lui Gabael, din seminţia lui Asiel, din tribul lui Neftali, 

2. care, în zilele lui Salmanasar a, regele Asiriei, a fost luat în robie din Tisbe, care 
se află la miazăzi de Cadeşul lui Neftali, în Galileea de Sus, deasupra Haţorului, 
cam de-o parte, spre Soare-Apune, la miazănoapte de Fogor. 

3. Eu, Tobit, în toate zilele vieţii mele am umblat pe căile adevărului şi ale dreptăţii 
şi le-am făcut multe binefaceri fraților mei şi celor din neamul meu care au venit cu 
mine, ca robi, în ţara Asirienilor, la Ninive. 

4. La vremea când mă aflam în ţara mea, pământul lui Israel, şi când eram încă 
tânăr, toată seminţia lui Neftali, părintele meu, s-a despărțit de casa lui David, 
părintele meu, ca şi de Ierusalim, cetatea care fusese aleasă din toate seminţiile lui 
Israel ca loc de jertfă pentru toate triburile lui Israel; acolo a fost zidit templul — în 
care locuieşte Dumnezeu — şi sfințit pentru toate generaţiile, pe-ntotdeauna. 

5. Toţi fraţii mei şi casa lui Neftali, părintele meu, îi aduceau jertfe viţelului pe 
care leroboam, regele lui Israel, îl făcuse în Dan, pe toţi munţii Galileii. 

6. Dar eu, numai cu, mă duceam deseori la Ierusalim, de sărbători, aşa cum este 
scris pentru întregul Israel pentru-ntotdeauna. Alergam la Ierusalim cu pârgă din 
roade, cu întâii-născuţi, cu zeciuială din turmă şi cu întâia tunsoare a oilor 

7. şi le dădeam preoţilor, fiii lui Aaron, pentru jertfelnic; iar zeciuiala din grâu, din 
vin şi din untdelemn, din rodii şi din celelalte roade ale pământului le-o dădeam 

fiilor lui Levi care slujeau în Ierusalim; a doua zeciuială o prefăceam în bani, şase 
ani la rând, şi mă duceam în fiecare an s-o cheltuiesc la Ierusalim; 

8. o dădeam orfanilor, văduvelor şi acelor străini care locuiesc laolaltă cu Israeliții: 
o aduceam şi le-o dădeam la fiecare trei ani şi o mâncam împreună, după porunca 
dată astfel prin legea lui Moise şi după rânduielile lăsate de Debora, mama tatălui 
meu (căci cu, la moartea tatălui meu, am rămas orfan). 

9. Când am ajuns la vârsta bărbăției mi-am luat-o de femeie pe Ana, din neamul 
meu, iar ea mi l-a născut pe Tobie. 

10. lar când am fost duşi în robie la Ninive, toţi frații mei şi cei de un neam cu 
mine mâncau din mâncărurile păgânilor, 

11. dar eu m-am ferit să mănânc din mâncărurile lor, 

12. căci eu, cu toată inima mea, mi-am adus aminte de Dumnezeu. 

13. lar Cel-Preaînalt mi-a dăruit milă şi bunăvoință din partea lui Salmanasar; cu 
cumpăram pentru el tot ceea ce îi era de trebuinţă; 

14. mă duceam în Media şi i-am făcut cumpărături cât a trăit. l-am lăsat lui Gabael, 
fratele lui Gabri, din Regheşul Mediei, zece talanţi de argint , în pungi, să mi-l 
păstreze. 

15. Când, după moartea lui Salmanasar, în locul său a devenit rege Senaherib, fiul 
său, căile Mediei s-au închis şi nu mi-a mai fost cu putinţă să mă duc în Media. 

16. În zilele lui Salmanasar le-am făcut multe binefaceri fraţilor mei din acelaşi 
neam cu mine: 

17. celor flămânzi le dădeam pâinea mea, celor goi, hainele mele, iar dacă vedeam 
pe cineva din neamul meu că era mort şi aruncat peste zidurile Ninivei, îl 
îngropam. 

18. Iar când Senaherib se întorcea fugind din Iudeea — în zilele când Împăratul 
cerului îi făcea judecată pentru blasfemiile lui — şi ucidea pe cineva, eu îl 
îngropam. Într-adevăr, Senaherib i-a ucis pe mulţi din fiii lui Israel, dar eu le furam 
trupurile şi le îngropam; Senaherib le căuta şi nu le găsea. 

19. lar când unul din locuitorii Ninivei s-a dus la rege şi m-a pârât că eu îi 
îngropam, atunci m-am ascuns. Când însă am aflat că regele îmi dibuise urma şi 
mă căuta ca să mă ucidă, mi-a fost frică şi am fugit pe ascuns 

20. Toate bunurile mi-au fost luate; n-a fost nimic care să nu fie ridicat pentru 
vistieria regală, în afară de Ana, soţia mea, şi de Tobie, fiul meu. 

21. Dar n-au trecut nici patruzeci de zile, că cei doi fii ai săi l-au ucis; ei au fugit în 
munţii Ararat, iar în locul lui a devenit rege Asarhadon, fiul său . Acesta I-a pus pe 
Ahicar, fiul lui Anael, fratele meu, peste toate veniturile băneşti ale regatului său şi 
peste toate trebile obşteşti. 

22. Atunci Ahicar a mijlocit pentru mine şi m-am coborât la Ninive. Într-adevăr, 
Ahicar fusese mare paharnic, păstrătorul sigiliului, mai-mare peste trebile obşteşti 

şi peste veniturile băneşti sub Senaherib, regele Asirienilor, iar Asarhadon i-a 
reînnoit dregătoriile. Or, el era nepotul meu de frate şi de acelaşi neam cu mine. 


Capitolul 2 - Tobit orbeşte. Răbdarea lui 


1. Sub regele Asarhadon m-am întors deci acasă, iar Ana, soția mea, şi Tobie, fiul 
meu, mi-au fost daţi înapoi. lar la sărbătoarea noastră, a Cincizecimii — care este 
sfânta sărbătoare a celor şapte săptămâni —, mi s-a pregătit un prânz bun şi m-au 
aşezat la masă. 

2. Când am văzut câte feluri de bucate îmi erau aduse, am zis către fiul meu Tobie: 
„Fiule, du-te, şi dacă vei afla pe cineva dintre frații noştri surghiuniţi în Ninive, 
care-şi aduce aminte de El din toată inima, adu-l să mănânce cu mine. Vezi, fiule, 
că te voi aştepta până când va fi să te întorci“. 

3.Tobie a plecat să caute un sărac printre fraţii noştri, iar la întoarcere a zis: „Tată!“ 
Iar eu am zis: „lată-mă, fiul meu!“ EI a continuat: „E unul din neamul nostru care a 
fost omorât şi aruncat în piaţă; chiar acolo fusese sugrumat“. 

4. Repezindu-mă, am lăsat prânzul fără să fi apucat să gust ceva, am ridicat omul 
din piaţă şi l-am pus într-o cămară, aşteptând asfinţitul soarelui ca să-l îngrop. 

5. La întoarcere m-am îmbătat şi mi-am mâncat pâinea cu întristare. 

6. Şi mi-am amintit de cuvântul profetului, de ceea ce spusese Amos despre Betel: 
„ŞI ale voastre sărbători 

în plângere le voi preface 

şi cântecele toate-n tânguire“, 

şi am izbucnit în lacrimi. 

7. Apoi, când a asfinţit soarele, m-am dus să sap [o groapă] şi l-am îngropat. 

8. Vecinii îşi râdeau de mine, zicând: „Ăsta nu mai are nici o teamă! Pentru o 
treabă ca asta îl căutau ca să-l omoare, el a fugit pe ascuns, şi iată-l că din nou 
îngroapă morţii!“ 

9. Şi chiar în noaptea aceea m-am îmbăiat, m-am dus în curte şi m-am culcat lângă 
zid, cu faţa descoperită, din pricina căldurii. 

10. Nu ştiam că în zid, deasupra mea, se aflau vrăbii; găinaţul lor mi-a căzut pe 
ochi, în plină căldură, şi am făcut albeaţă. M-am dus la doctori pentru îngrijire, dar 
cu cât ei îmi puneau mai multe alifii, cu atât albeaţa îmi întuneca ochii; şi până la 
urmă, am rămas orb. Patru ani am stat fără vedere. Toţi fraţii mei erau cuprinși de 
întristare din pricina mea, iar Ahicar m-a hrănit vreme de doi ani, până când a 
plecat în Elimaida. 

11. În acest timp Ana, soția mea, făcea lucruri de mână, din cele pe care le fac 
femeile; 

12. ea le ducea la clienţi, iar aceştia plăteau. S-a întâmplat însă că în cea de-a 
şaptea zi a lunii Distros ea a isprăvit o lucrare şi a dus-o la clienţi; aceia i-au dat 
toată plata ce i se cuvenea, dar i-au dat şi un ied pentru mâncare. 

13. Când ea a intrat la mine, iedul a prins a behăi. Atunci cu am chemat-o şi am 
zis: „De unde e iedul ăsta? nu cumva a fost furat? Du-l la stăpânii lui! Nu avem 
dreptul să mâncăm ceva care să fi fost furat!“ 

14. Dar ea mi-a zis: „Acesta-i un dar care mi s-a dat pe lângă plata ce mi se 
cuvenea!“ Eu însă n-am crezut-o şi i-am poruncit să-l ducă îndărăt la stăpânii lui 
(m-am înroşit în faţa ei). Atunci şi-a deschis ea gura şi mi-a zis: „Unde-ţi sunt 
milosteniile? unde-ţi sunt faptele dreptăţii? Acum toată lumea ştie ce s-a ales de 
capul tău!“ 


Capitolul 3 - Rugăciunea lui Tobit. Sarra 


1. Cu sufletul întristat, am suspinat şi am izbucnit în lacrimi; şi, lăcrămând, am 
prins a mă ruga: 

2. „Drept eşti Tu, Doamne; 

toate lucrurile 'Tale sunt drepte 

şi toate căile Tale sunt milă şi adevăr; 

Tu eşti Cel ce judecă lumea. 


3. Şi acum, Doamne, 

adu-Ţi aminte de mine; vezi-mă 

şi nu mă pedepsi după păcatele mele, 
nici pentru rătăcirile mele 

sau pentru acelea ale părinților mei. 
Ei au păcătuit faţă de Tine 


4. şi nu s-au supus poruncilor Tale, 

iar Tu ne-ai dat spre jaf, 

spre robie, spre moarte, 

să fim pildă de batjocură şi de ocară 

în faţa tuturor neamurilor printre care Tu ne-ai risipit. 


5. Şi acum, Tu ai atâtea îndreptăţiri şi temeiuri 
să mă pedepseşti din pricina păcatelor mele, 

de vreme ce noi nu Ți-am păzit poruncile 

ŞI nici nu am umblat înaintea Ta cu credincioşie. 


6. Şi acum, fă cu mine cum vrei! 

Porunceşte să mi se ia suflarea, 

ca să pier de pe faţa pământului 

şi să mă fac pământ!; 

fiindcă îmi e mai bine să mor decât să trăiesc, 
de vreme ce am auzit învinuiri nedrepte 

şi sunt cuprins de mare tristeţe. 


Doamne, dă poruncă 

să fiu eliberat din această suferinţă, 
du-mă în locul cel de veci 

şi nu-Ţi întoarce faţa de la mine, Doamne! 
Că mai bine îmi este să mor 

decât să văd atâta suferinţă-n viaţa mea; 

şi să nu mai aud cuvinte de ocară“. 


7. Şi a fost că, chiar în aceeaşi zi, s-a întâmplat ca şi Sarra, fiica lui Raguel din 
Ecbatana Mediei , să sufere ocări de la una din slujnicele tatălui său; 

8. aceasta, pentru că ea fusese măritată cu şapte bărbaţi, pe care însă Asmodeu, 
demonul cel rău, îi omorâse mai înainte ca ei să se fi împreunat cu ea, după 
rânduiala mireselor. Slujnica îi zicea: „Tu eşti aceea care-ţi omori bărbaţii. lată, 
şapte sunt aceia după care ai fost dată şi n-ai purtat numele nici unuia dintre ei! 

9. De ce ne tot ameţeşti tu pe noi din pricina bărbaţilor tăi, de vreme ce sunt morţi? 
Du-te şi tu după ei şi să nu vedem niciodată de la tine nici fii, nici fuce!“ 

10. În ziua aceea a fost ea cuprinsă de tristeţe şi a izbucnit în lacrimi şi, urcându-se 
în foişorul tatălui ei, voia să se spânzure. Dar a mai chibzuit o dată şi a zis: „S-ar 
putea ca şi tatăl meu să fie defăimat şi să i se spună: — Nu aveai decât o singură 
fată, şi aceea s-a spânzurat din pricina nenorocirilor ei]... Şi astfel, din pricina 
mea, bătrâneţea tatălui meu se va cobori cu tristeţe în locaşul morţilor. Mai bine 
îmi este să nu mă Sspânzur, ci să-L rog pe Domnul să mor, pentru ca-n viaţa mea 
să nu mai aud cuvinte de ocară“. 

11. În aceeaşi clipă, întinzându-şi mâinile spre fereastră, s-a rugat, zicând: 
Binecuvântat eşti Tu, Dumnezeul milostivirii, 

şi binecuvântat e numele Tău în veci; 

că toate făpturile Tale 

în veci Te binecuvintează. 

12. Și acum, spre Tine îmi ridic faţa şi ochii. 

13. Porunceşte să mă ia din această lume 

Şi-n veci să nu mai aud ocări. 

14. Tu ştii, Stăpâne, că Sunt curată 

de orice necurăţie omenească; 

15. nu mi-am întinat numele, 
şi nici numele tatălui meu 
în țara robiei noastre. 
Sunt singura fiică a tatălui meu, 
el nu mai are un alt copil care să-i fie moştenitor, 
nici vreo altă rudă apropiată 
pentru care Să fiu păstrată ca să-i devin soţie; 
şapte am avut, şapte am pierdut; 
de ce să mai trăiesc? 
Iar dacă Tu nu binevoieşti să faci să mor, 
atunci, Doamne, pleacă- Ți auzul spre ocara mea!“ 


: la Tobit, să-i ridice albeaţa 
de pe ochi, aşa ca el cu ochii lui să vadă lumina lui Dumnezeu, şi la Sarra, fuca lui 
Raguel, ca să i-o dea de soţie lui Tobie, fiul lui Tobit, şi s-o scape de Asmodeu, 
demonul cel rău, de vreme ce Tobie, prin dreptul său de moştenire, era îndreptăţit 
s-o primească înaintea tuturor celor ce ar fi voit s-o ia de soţie. În aceeaşi clipă, 
Tobit s-a întors din curte în casa lui, iar Sarra, fiica lui Raguel, s-a coborât din 
foişor. 


Capitolul 4 - Poveţele lui Tobit către fiul său. Cei zece talanţi lăsaţi cândva la 
Gabael 


1. În ziua aceea şi-a adus aminte 'Tobit de argintul pe care i-l lăsase, spre păstrare, 
lui Gabael din Regheşul Mediei 

2. Şi şi-a zis întru inima sa: „lată că mi-am cerut moartea; de ce nu l-aş chema pe 
Tobie, fiul meu, ca să-i spun de argintul acesta înainte ca eu să mor?“ 

3. Şi l-a chemat pe Tobie, fiul său, care i-a venit aproape, şi i-a zis: „Să mă îngropi 
cu cinste. Cinsteşte-o pe mama ta şi n-o părăsi câte zile vei avea; fă pentru ea ceea 
ce-i face plăcere şi-ntru nimic să nu-i întristezi duhul. 

4. Adu-ţi aminte, fiul meu, că multe primejdii a îndurat ea pentru tine la vremea 
când tu erai în pântecele ei. lar când va muri, tu s-o îngropi alături de mine, în 
acelaşi mormânt. 

5. În toate zilele vieţii tale, fiul meu, adu-ţi aminte de Domnul. Nu te învoi cu 
păcatul, şi nici cu încălcarea poruncilor Lui. În toate zilele vieţii tale fă fapte de 
dreptate şi nu umbla în căile nedreptăţii. 

6. Că dacă tu făptuieşti adevărul, vei izbândi în lucrările tale 

7. aşa cum [izbândesc] cei ce făptuiesc dreptatea. 

Fă milostenie din bunurile tale, iar ochiul tău să nu fie invidios atunci când faci 
milostenie; nu-ţi întoarce faţa de la nici un sărac, iar faţa lui Dumnezeu nu se va 
întoarce de la tine. 

8. Fă milostenie după cât ai; dacă ai puţin, nu-ţi fie teamă să faci milostenie din 
acest puţin; 

9. că bună comoară îţi agoniseşti pentru ziua necazului, 

10. fiindcă milostenia izbăveşte de moarte şi e o stavilă în calea spre-ntuneric; 

11. căci tuturor celor ce o fac, milostenia le este un prinos de preţ în faţa Celui- 
Preaînalt. 

12. Păzeşte-te, fiule, de orice fel de desfrânare şi, înainte de toate, ia-ţi o femeie din 
seminţia părinților tăi; nu-ţi lua femeie străină, care nu este din seminţia tatălui tău, 
fiindcă noi suntem fiii profeților. Adu-ţi aminte, fiule, de Noe, de Avraam, de 
Isaac, de Iacob, părinţii noştri de baştină; fiecare din ei şi-a luat femeie de un neam 
cu el şi toţi au fost binecuvântaţi în copiii lor, iar seminţia lor va moşteni pământul. 
13. Aşa că, fiul meu, iubeşte-ţi fraţii, şi-n inima ta nu-i dispreţui, din trufie, pe fraţii 
tăi, pe fiii şi pe fiicele poporului tău prin a nu-ţi lua o soție dintre ei; fiindcă trufia 
poartă într-însa prăbuşire şi multă neaşezare, iar netrebnicia, umilință şi mare lipsă; 
să ştii că netrebnicia e mama foamei. 

14. Plata oricărui om care ţi-a muncit să nu rămână la tine peste noapte, ci dă-o de 
îndată; iar dacă tu Îi vei sluji lui Dumnezeu, vei fi plătit. la aminte, fiule, în toate 
faptele tale, şi arată-te binecrescut în toate purtările tale. 

15. Nimănui să nu-i faci ceea ce tu urăşti. Nu bea vin pân' la beţie, iar beţia să nu te 
însoţească pe drum. 

16. Din pâinea ta dă-i celui flămând, iar din hainele tale, celor goi. Fă milostenie 
din tot ce-ţi prisoseşte, iar ochiul tău să nu invidieze când faci milostenie. 

17. Presară-ţi pâinile pe mormântul drepţilor, dar păcătoşilor să nu le dai. 

18. Caută sfatul cuiva care e înţelept şi nu dispreţui nici un sfat folositor. 

19. În orice prilej binecuvintează-L pe Domnul Dumnezeu şi cere-I ca drumurile 
tale să fie drepte şi ca toate cărările şi planurile tale să izbândească, de vreme ce 
lumea-ntreagă nu are sfat bun; ci Domnul este Cel care dă tot binele şi umileşte pe 
cine vrea. Şi acum, fiul meu, adu-ţi aminte de poruncile mele, iar ele să nu ţi se 
şteargă din inimă. 

20. Şi acum, fiul meu, îţi fac cunoscut că eu am lăsat, spre păstrare, zece talanți de 
argint la Gabael, fiul lui Gabri, din Regheşul Mediei. 

21. Nu-ţi fie teamă, fiule, că am rămas săraci; tu ai o mare bogăţie dacă te temi de 
Dumnezeu, dacă fugi de orice păcat şi dacă faci ceea ce e bun înaintea Domnului, 
Dumnezeului tău“. 


Capitolul 5 - Tobie se pregăteşte şi porneşte la drum, însoţit de îngerul Rafael 

1. Şi, răspunzând, Tobie i-a zis tatălui său: „Tată, voi face tot ceea ce mi-ai 
poruncit. 

2. Cum însă aş putea eu să primesc argintul de la el, de vreme ce el nu mă 
cunoaşte şi nici eu nu-l cunosc? Ce semn să-i dau pentru ca el să mă 
recunoască, să mă creadă şi să-mi dea argintul? Pe de altă parte, eu nu cunosc 
drumurile care duc în Media, ca să mă duc acolo“. 

3. Atunci Tobit, răspunzându-i fiului său Tobie, a zis: „EI mi-a dat un înscris, iar 
eu i-am dat un înscris; l-am rupt în două, fiecare am luat câte o parte, iar cu am 
pus-o laolaltă cu argintul. Şi, iată, sunt douăzeci de ani de când am lăsat acest 
argint spre păstrare! Şi acum, fiule, caută-ţi un om vrednic de încredere care să 
meargă cu tine, iar noi îl vom plăti până când tu te vei întoarce; du-te şi vei primi 
argintul“. 

4. Tobie a ieşit să caute pe cineva care cunoaşte bine drumul, ca să meargă cu el în 


5. Şi i-a zis: „De unde eşti, tinere?“ Acela i-a răspuns: „Sunt dintre fiii lui Israel, 
fraţii tăi, şi am venit aici Să-mi caut de lucru“. |Lobie] i-a zis: „Cunoşti tu 
drumul pe care se merge în Media?“ [Îngerul] i-a zis: 

6. „Da, deseori am fost acolo, cunosc foarte bine toate drumurile. Deseori am 
fost în Media şi am rămas peste noapte la Gabael, fratele nostru, care locuieşte 
în Regheşul Mediei; de la Ecbatana la Regheş sunt două zile de mers, în pas 
potrivit, căci [Regheşul] e la munte“. 

7. [Tobie] i-a zis: „Aşteaptă-mă, tinere, ca să mă duc să-i spun tatălui meu; am 
nevoie ca tu să faci drumul împreună cu mine, iar pentru aceasta îţi voi plăti“. 

8. Acela 1-a zis: „Bine, am să te aştept aici; numai Să nu întârzii “. 

9. Tobie a intrat să-i spună lui Tobit, tatăl său. Şi 1-a zis: „Iată că am aflat un om 
dintre fraţii noştri, fiii lui Israel“. [Tobit] i-a zis: „Cheamă-l la mine pe acest om, 
ca să ştiu care-i este neamul şi din ce trib face parte şi dacă e vrednic de încredere 
să meargă cu tine, fiul meu“. 

10. Tobie a ieşit, l-a chemat şi i-a zis: „Tinere, te cheamă tatăl meu“. El a intrat, 
iar 'Tobit l-a salutat, el întâi. [Îngerul] 1-a ZIS: „Bucuria cea mare să fie cu tine!“ 
Și răspunzând Tobit, i-a zis: „Ce bucurie pot eu să mai am? Sunt un om lipsit de 
vedere, nu mai văd lumina cerului, ci zac aruncat în întuneric asemenea morţilor 
care nu se mai bucură de lumină. Deşi viu, mă aflu printre morţi. Aud glasurile 
oamenilor, dar pe ei nu-i văd“. [Îngerul] i-a zis: „Curaj! Domnul e gata să te 
vindece; curaj!“ 'Tobit i-a zis: „Fiul meu Tobie urmează să plece în Media. Ai 
putea tu să-l însoţeşti şi să-i fu călăuză? Pentru aceasta, frate, te voi plăti“. Acela i- 
a ZIS: „Aş putea să merg cu el; cunosc toate drumurile, deseori am fost în Media, 
am Străbătut toate câmpiile şi toţi munţii ei şi cunosc toate cărările“. 

11. [Tobit] i-a zis: „Din ce familie eşti, frate, şi din care trib? Spune-mi, frate 

12. Acela i-a zis: „Ce te priveşte tribul meu?“ [Tobit] i-a zis: „Vreau să ştiu 
adevărul: al cui eşti, frate, şi care-ţi este numele?“ 

13.Acela i-a zis: „Eu sunt Azaria al lui Anania cel Mare, care e unul dintre fraţii 
tăi“. 

14. [Tobit] i-a zis: „Fii binevenit, frate! Să nu fu supărat pe mine, frate, dacă am 
vrut să ştiu adevărul despre familia ta; iată că eşti fratele meu şi că tu te tragi dintr- 
o viţă de neam bun şi mărinimos. l-am cunoscut pe Anania şi pe Natan, cei doi fii 
ai lui Şimei cel Mare. Am fost împreună la Ierusalim şi ne-am închinat; ei nu au 
căzut în rătăcire. Fraţii tăi sunt oameni de treabă, tu eşti de viță bună, bucură-te!“ 
15. ŞI i-a mai zis: „Ie plătesc cu o drahmă pe zi şi cu aceeaşi întreţinere ca pentru 
fiul meu; 

16. mergi cu fiul meu, şi-ţi voi da şi un adaos la plată“. 

17. [Îngerul] 1-a ZIS: „Voi merge cu el; nu-ţi fie teamă de nimic; cu bine vom 
pleca şi cu bine ne vom întoarce la tine; de drumul nostru să n-ai grijă. “ [Tobit] 
i-a zis: „Fii binecuvântat, frate!“ Apoi l-a chemat pe fiul său şi i-a zis: „Fiule, 
pregăteşte cele de trebuinţă pentru drum şi pleacă cu fratele tău. Şi Dumnezeu, Cel 
ce este în cer, să vă ţină pe-acolo sănătoşi şi apăraţi de primejdii şi să vă aducă 
înapoi cu bine; iar îngerul Său să meargă cu voi ca să vă păzească, fiul meu!“ 
Tobie a ieşit să pornească la drum şi i-a îmbrăţişat pe tatăl său şi pe mama sa. Tobit 
i-a zis: „Drum bun!“ 

18. Mama sa a izbucnit în lacrimi şi 1-a zis lui Tobit: „De ce l-ai mânat la drum pe 
fiul meu? Oare nu este el toiagul bătrâneţelor noastre, el, care intră şi iese înaintea 
noastră? 

19. Nu te lăcomi să aduni ban pe ban; fie acesta ca un gunoi în faţa fiului nostru! 
20. Aşa cum ne-a dat Domnul să trăim, aceasta ni-i de-ajuns!“ 

21. Dar el i-a zis: „Nu-ţi face sânge rău; fiul nostru pleacă cu bine şi tot cu bine se 
va întoarce la noi; iar ochii tăi vor vedea ziua când el se va întoarce cu bine la tine. 
22. Nu-ţi face sânge rău, nu-ţi face griji pentru ei, sora mea; un înger bun îl va 
însoţi, călătoria lui va izbândi, iar el se va întoarce cu bine“. 

23. Şi plânsul ei a încetat. 

Capitolul 6 - Călătoria lui Tobie. Prinderea peştelui. Îngerul îl îndeamnă pe 
Tobie s-o ceară pe Sarra în căsătorie 


1. Copilul a pornit la drum, şi îngerul cu el; la drum cu el a pornit şi câinele, care 
mergea împreună cu ei. Aşadar, amândoi au călătorit, iar prima noapte au petrecut- 
o pe malul Tigrului. 

2. Copilul s-a coborât să-şi spele picioarele în Tigru; şi iată că un peşte mare s-a ițit 
din apă şi a dat să înghită piciorul băiatului. Acesta a strigat, 

3. dar îngerul i-a zis băiatului: „Apucă peştele şi ţine-l bine!“ Băiatul a apucat 
peştele şi l-a adus pe uscat. 

4. lar îngerul 1-a zis: „Spintecă peştele şi scoate-i fierea, inima şi ficatul; 
păstrează-le şi aruncă măruntaiele; căci fierea, inima şi ficatul acestuia sunt 
bune de leac“. 

5. Băiatul a spintecat peştele, i-a scos fierea, inima şi ficatul, apoi a fript o bucăţică 
de peşte şi a mâncat-o presărată cu sare. 

6. Apoi amândoi şi-au continuat călătoria până ce au ajuns în apropiere de Media. 
7. Acolo băiatul l-a întrebat pe înger, zicând: „Azaria, fratele meu, ce fel de leac 
tămăduitor se află în inima şi în ficatul peştelui, precum şi în fierea lui?“ 

8. Acela i-a zis: „Dacă cu inima şi cu ficatul peştelui afumi un bărbat sau o 
femeie bântuiţi de un demon sau de un duh rău, toată bântuiala piere şi nici un 
rău nu li se mai poate întâmpla. 

9. Cât despre fiere, dacă freci cu ea ochii unui om atins de albeaţă şi sufli peste 
ei, peste albeaţă, se vindecă “. 

10. Şi dacă au intrat în Media şi se apropiau de Ecbatana, 

11. Rafael i-a zis băiatului: „7obie, fratele meu!“ Iar acesta i-a zis: „lată-mă!“ 
[Îngerul] i-a zis: „Noaptea aceasta o s-o petrecem la Raguel. Acest om îţi este 
rudă şi are o fată care se numeşte Sarra 

12. EI nu are nici un urmaş de parte bărbătească, nici vreo altă fiică decât pe 
Sarra. Tu eşti ruda ei cea mai apropiată şi îndreptăţit s-o primeşti de soţie 
înaintea oricăruia şi ai dreptul de a moşteni bunurile tatălui ei; fata e deşteaptă, 
curajoasă şi foarte frumoasă; iar tatăl ei, om de omenie“. 

13. Şi i-a mai zis: „Ai dreptul s-o iei de soţie. Ascultă-mă, frate!: în noaptea 
aceasta eu o să-i vorbesc tatălui ei despre fiica lui, ca să ţi-o dobândim 
logodnică; iar când ne vom întoarce de la Gabael îi vom face nunta. Eu ştiu că 
Raguel nu poate să-ţi spună „nu“, ori s-o mărite cu altcineva, cel puţin de frica 
morţii prevăzute de legea lui Moise, deoarece el ştie că tu eşti îndreptăţit să-i iei 
fata de soţie înaintea oricăruia altul. Şi acum, ascultă-mă, frate!: în noaptea 
aceasta vom vorbi despre tânăra fată şi vom cere ca ea să-ţi devină soţie; şi când 
vom pleca de la Gabael, o vom lua şi o vom duce la casa ta“ 

14. Atunci Tobie, răspunzând, a zis către Rafael: „Azaria, fratele meu, am auzit 
spunându-se că ea a mai fost dată de soţie la şapte bărbaţi şi că aceştia au murit 
noaptea în cămara de nuntă; când ei se îndreptau spre ea, cădeau morţi, şi am 
auzit spunându-se de unii că acela care-i omora era un demon. 

15. Și acum, mie, unul, îmi e frică, de vreme ce ei nu-i face nici un rău, ci doar 
pe cel care se apropie de ea îl ucide. Eu sunt singurul fiu al tatălui meu; dacă 
mor, ar însemna ca viaţa tatălui meu şi a mamei mele să se pogoare în mormânt 
ca urmare a durerii pe care eu le-am pricinuit-o; şi nu au alţi copii care să-i 
îngroape“. 

16. [Rafael] i-a zis: „Nu-ţi aminteşti tu oare de poruncile tatălui tău, cum ţi-a 
poruncit el să-ţi iei soţie din casa tatălui tău ? Şi acum, ascultă-mă, frate!: nu-ţi 
face sânge rău din pricina acelui demon, şi ia-o. Eu unul ştiu că în noaptea 
aceasta îţi va fi dată de soţie. 

17. Dar când tu vei pătrunde în cămara de nuntă, ia ficatul peştelui şi inima lui 
şi pune-le în căţuia în care se ard mirodenii; mirosul se va răspândi, demonul îl 
va Simțţi, va fugi, şi niciodată nu se va mai întoarce la ea. 

18. Jar când va fi să te apropii de ea, ridicaţi-vă amândoi, rugaţi-vă la Domnul 
cerului şi cereţi ca asupra voastră să vină îndurare şi mântuire. Nu te teme, căci 
ea ţie ţi-a fost rânduită dintotdeauna. Tu eşti cel care o vei scăpa, ea va merge cu 
tine, iar eu mă pun chezaş că vei avea copii care-ţi vor fi ca nişte fraţi; nu-ţi face 
sânge rău!“ 

19. Când Tobie a auzit cuvintele lui Rafael, că ea era sora lui, din seminţia casei 
tatălui său, a iubit-o mult şi inima i s-a lipit de ea. 

Capitolul 7 - La Raguel, Tobie o cere pe Sarra de soţie şi o dobândeşte 


1. Când au intrat în Ecbatana, [Tobie] i-a zis: „Azaria, fratele meu, du-mă de-a 
dreptul la Raguel, fratele nostru“. lar el l-a dus la casa lui Raguel. L-au aflat 
şezând la poarta curții şi ei l-au salutat primii. lar el le-a zis: „Fie bucuria cea mare 
cu voi, fraţilor, şi fiţi bineveniţi!“ Şi i-a dus în casă. 

2. Şi a zis către Edna, femeia sa: „Cum seamănă acest tânăr cu Tobit, fratele meu!“ 
3. lar Edna i-a întrebat şi le-a zis: „De unde sunteţi, fraţilor?“ Ei i-au răspuns: 
„Suntem din fui lui Neftali surghiuniţi la Ninive“. 

4. Ea le-a zis: „Îl cunoaşteţi pe Tobit, fratele nostru? Ei i-au zis: „Îl cunoaştem“. 

5. Ea le-a zis: „Cum se află, bine?“ Iar ei au zis: „E bine şi trăieşte“. Tobie a zis: 
„EI e tatăl meu“. 

6. Atunci Raguel s-a repezit la el, l-a îmbrăţişat şi a izbucnit în lacrimi. Apoi a 
vorbit şi i-a zis: „Fii binecuvântat, copilul meu, fiul unui tată de neam bun şi 
mărinimos! O, nenorocirea nenorocirii, că şi-a pierdut vederea un om drept şi care 
făcea milostenii!“ Şi aruncându-se de gâtul lui Tobie, fratele său, a izbucnit în 
lacrimi. 

7. Şi Edna, femeia lui, i-a plâns şi ea [pe grumaz], iar Sarra, fuica lor, a izbucnit şi 
ea în lacrimi. 

8. Apoi a înjunghiat un berbec din turmă şi i-a primit cu căldură. 

9. După ce s-au îmbătat şi spălat şi s-au aşezat la masă, Tobie a zis către Rafael: 
„Frate Azaria, spune-i lui Raguel să mi-o dea pe Sarra, sora mea“. 

10. Raguel, auzind aceste cuvinte, i-a zis tânărului: „Mănâncă şi bea şi petrece o 
noapte plăcută; că nimeni nu e îndreptăţit s-o ia pe Sarra, fiica mea, decât numai tu, 
frate; şi nici eu nu am dreptul s-o dau altui bărbat fără numai ţie, de vreme ce tu 
îmi eşti ruda cea mai apropiată. În acelaşi timp, copilul meu, trebuie să-ţi aduc la 
cunoştinţă adevărul: 

11. Eu am dat-o după şapte bărbaţi din fraţii noştri şi toţi au murit în noaptea când 
se apropiau de ea. Şi acum, copilul meu, mănâncă şi bea, şi Domnul va lucra 
pentru voi“. 

12. Dar Tobie i-a zis: „Nimic nu voi mânca de aici şi nici nu voi bea, de vreme ce 
tu încă n-ai hotărât nimic“. Atunci Raguel i-a zis: „lată, o fac. Fa îţi este dată prin 
porunca din cartea lui Moise, şi cerul a hotărât să-ţi fie dată: Primeşte-o pe sora ta! 
Începând din această clipă, tu eşti fratele ei, ea e sora ta; ea îţi este dată din chiar 
ziua aceasta şi pe-ntotdeauna. Şi Domnul cerului să facă în aşa fel ca în noaptea 
aceasta totul să se petreacă bine cu voi, copilul meu, şi să vă dăruiască milă şi 
pace“. 

13. Raguel a chemat-o pe Sarra, fiica sa, care a venit la el. Luând-o de mână, el i-a 
dat-o [lui Tobie], zicând: „Primeşte-o după lege şi după porunca scrisă în cartea lui 

Moise, care ţi-o dă de soţie. la-o şi du-o spre tatăl tău sănătoasă şi ocrotită, iar 
Dumnezeul cerului să vă dăruiască izbândă şi pace!“ 

14. Apoi a chemat-o pe mama ei şi i-a cerut să aducă o foaie [de scris]; el a 
aşternut pe ea învoiala de căsătorie, cum că i-a dat-o de soţie după porunca din 
legea lui Moise. Apoi s-au aşezat să mănânce şi să bea. 

15. Raguel a chemat-o pe Edna, femeia sa, şi i-a zis: „Sora mea, pregăteşte cealaltă 
odaie şi du-o acolo“. 

16. Ea a mers în odaie, a făcut patul, aşa cum îi spusese el, şi aici a adus-o pe fiica 
ei. A izbucnit în lacrimi, apoi şi-a potolit plânsul şi 1-a zis: 

17. „Curaj, fata mea! Dumnezeul cerului să-ţi prefacă tristeţea în bucurie! Curaj, 
fata mea!“ Şi a ieşit. 


Capitolul 8 - Tobie se însoţeşte cu Sarra 


1. Când au isprăvit de mâncat şi de băut, au poftit să se culce. Şi l-au dus pe tânăr 
în odaie. 

2. Acolo Tobie şi-a amintit de cuvintele lui Rafael; a scos din sac ficatul şi inima 
peştelui şi le-a pus în căţuia în care se ard mirodenii. 

3. Mirosul de peşte l-a oprit pe demon, care a fugit în ţinuturile Egiptului de Sus. 
Rafael s-a dus acolo, i-a pus o piedică şi l-a legat fedeleş în câmp. 

4. După ce [părinţii] au ieşit şi au închis uşa odăii, Tobie s-a ridicat din pat şi i-a 
zis [Sarrei]: „Sora mea, scoală-te şi să-L rugăm pe Domnul, cerându-l să ne 
dăruiască milă şi mântuire“. 

5. Ea s-a ridicat şi au început să se roage, cerând să li se dea mântuire. El a început 
astfel: 

„Binecuvântat eşti Tu, Dumnezeul părinţilor noştri, 

şi binecuvântat fie numele Tău 

în veci, din neam în neam! 

Cerurile şi toată făptura să Te binecuvinteze 

în vecii vecilor! 

6. Tu eşti Cel ce l-ai făcut pe Adam 

şi i-ai dat-o ca ajutor şi sprijin, pe Eva, femeia lui; 

şi din amândoi s-a alcătuit neamul omenesc. 

Tu eşti Cel ce ai zis: 

«Nu este bine să fie omul singur; 

să-i facem ajutor pe potriva lui». 

7. Și acum, nu din pornirea simţurilor 

o iau pe sora mea care e de faţă, 

ci pentru plinirea unui vis. 

Porunceşte să vină mila Ta asupra ei şi asupra mea 

şi să rămânem laolaltă pân” la bătrâneţele noastre!“ 

8. ŞI au zis amândoi: „Amin! Amin!“ 

9. Şi s-au culcat pentru noapte. 

10. În acest timp Raguel s-a sculat, şi-a chemat slugile şi s-au dus să sape o groapă. 
Căci îşi zisese: „S-ar putea ca el să fi murit, iar noi ne vom face de râs şi de ocară“. 
11. Când au terminat de săpat groapa, Raguel s-a întors în casă, a chemat-o pe soţia 
sa 

12. şi i-a zis: „Lrimite-o pe una din slujnice să intre şi să vadă dacă el trăieşte; că 
dacă e mort, îl îngropăm fără să ştie nimeni“. 

13. Au trimis o slujnică, au aprins lumânarea şi au deschis uşa; aceea a intrat şi i-a 
aflat dormind unul lângă altul, într-un somn adânc. 

14. Slujnica a ieşit să le spună: „Trăieşte; nimic rău“. 

15. Atunci ei L-au binecuvântat pe Dumnezeul cerului, zicând: 

„Binecuvântat să fii, Dumnezeule, 

cu toată binecuvântarea curată! 

Binecuvântat să fu Tu în veci! 


16. Binecuvântat să fii, că m-ai bucurat; 
n-a fost aşa cum am bănuit, 

Tu ai revărsat peste noi 

marea Ta milostivire. 


17. Binecuvântat să fii că ai avut milă 
de doi copii singuri la părinţi; 
dăruieşte-le, Stăpâne, milă şi mântuire, 
şi fă ca viaţa lor să se plinească 

în bucurie şi milă!“ 


18. Apoi le-a poruncit slugilor să astupe groapa înainte de revărsatul zorilor. 

19. lar femeii sale i-a poruncit să pregătească un mare număr de pâini; apoi, 
mergând la cireadă, a adus doi boi şi patru berbeci şi a poruncit să-i gătească. Au 
început pregătirile. 

20. L-a chemat pe Tobie şi i-a zis: „Timp de patruzeci de zile nu te vei mişca de 
aici, ci aici vei locui, mâncând şi bând la mine şi bucurând sufletul fiicei mele după 
toate necazurile ce i s-au întâmplat. 

21. la de pe acum jumătate din averea mea şi mergi sănătos şi ocrotit la tatăl tău. 
Cealaltă jumătate va fi a voastră atunci când noi vom muri, eu şi femeia mea. 
Curaj, copilul meu! Eu sunt tatăl tău, Edna este mama ta; începând de azi, suntem 
alături de voi pe-ntotdeauna. Curaj, copilul meu!“ 

Capitolul 9 - Rafael la Regheş 


1. Atunci Tobie l-a chemat pe Rafael şi i-a zis: 

2. „Frate Azaria, ia cu tine patru Slujitori şi două cămile, du-te la Regheş, mergi 
la Gabael, dă-i înscrisul, primeşte argintul, iar pe el adu-l cu tine la nuntă. 

3-4. Tu ştii că tatăl meu numără zilele: dacă eu voi întârzia o singură zi, mult îl 
voi întrista. Tu vezi cum m-a legat Raguel cu jurământ, iar eu nu-i pot nesocoti 
jurământul“. 

5. Rafael a plecat la Regheşul Mediei cu cei patru slujitori şi cele două cămile şi au 
rămas noaptea la Gabael. I-a dat înscrisul, l-a înştiinţat că Tobie, fiul lui Tobit, şi-a 
luat femeie şi că-l pofteşte la nuntă. Gabael s-a ridicat, i-a numărat sacii, pecetluiţi, 
iar el i-a încărcat pe cămile. 

6. S-au sculat amândoi de dimineaţă şi au venit la nuntă. Au intrat la Raguel şi l-au 
găsit pe Tobie la masă. Acela s-a repezit să-l îmbrăţişeze, |Gabael] a izbucnit în 
lacrimi, l-a binecuvântat şi i-a zis: „Fiu de neam bun şi mărinimos, al unui tată de 
neam bun şi mărinimos, drept şi făcător de bine! Domnul să-ți dăruiască 
binecuvântarea cerului, ţie, femeii tale, tatălui tău şi mamei femeii tale! 
Binecuvântat fie Dumnezeu pentru aceea că l-am văzut pe vărul meu Tobit fiind el 
însuşi într-un altul“ ! 


Capitolul 10 - Tobie se hotărăşte să se întoarcă la Ninive 


1. În acest timp, zi după zi, Tobit număra zilele călătoriei, atât la dus, cât şi la 
întors; şi după ce socoteala lor a ajuns la capăt, văzând că fiul său nu se întorsese, 
2. şi-a zis: „Nu cumva a fost oprit acolo?... Sau nu cumva Gabael a murit şi nu-i 
nimeni care să-i dea argintul?...“. 

3. Şi a fost cuprins de întristare. 

4. lar Ana, femeia sa, zicea: „Mi-a murit copilul; nu mai e printre cei vii...“. 

5. Şi a izbucnit în lacrimi şi a prins a se tângui pentru fiul ei şi zicea: „Nenorocita 
de mine, fiule! Cum de te-am lăsat să pleci, lumina ochilor mei!“ 

6. lar Tobit îi zicea: „Taci, soro, nu-ţi face sânge rău; e sănătos şi în afară de orice 
primejdie; cine ştie ce amânare li s-a făcut pe-acolo. Omul care s-a dus cu el e om 
de încredere şi unul din fraţii noştri. Nu te întrista, soro, din pricina lui; în curând 
va fi aici“. 

7. Dar ea 1-a zis: „Iacă-ţi gura! nu mă mai ameţi; copilul meu a pierit...“. Şi în 
fiecare zi se repezea să iscodească drumul pe care plecase fiul ei; nu mai credea pe 
nimeni. Când asfinţea soarele, se întorcea în casă şi se punea pe bocit şi toată 
noaptea o podideau lacrimile şi nu putea să doarmă. 

8. După ce au trecut cele patruzeci de zile pe care Raguel se jurase să le ţină pentru 
nunta fiicei sale, Tobie a intrat la el şi i-a zis: „Dă-mi drumul să plec, ştiind eu 

bine că tatăl meu şi mama mea nu mai cred că o să mă vadă. Aşadar, tată, te rog 
să mă laşi să plec spre a mă duce la tatăl meu; ţi-am spus cum l-am lăsat“. 

9. Raguel i-a zis lui Tobie: „Mai rămâi, fiule, mai rămâi cu mine, iar eu voi trimite 
soli la Tobit, tatăl tău, ca să-i ducă veşti despre tine“. Dar [Tobie] i-a zis: „Nici nu 
vreau s-aud; te rog, lasă-mă să plec de aici la tatăl meu!“ 

10. Atunci, pe loc, Raguel i-a dat-o lui Tobie pe Sarra, femeia acestuia, precum şi 
jumătate din toată averea lui: slugi şi slujnice, boi şi oi, asini şi cămile, hăinărie, 
bani, obiecte casnice. 

11. Şi i-a lăsat să plece sănătoşi; l-a salutat [pe Tobie] şi i-a zis: „Fii sănătos, 
copilul meu, mergi şi fii sănătos! Domnul cerului să vă dea izbândă, ţie şi Sarrei, 
femeia ta, iar mie, să vă văd copiii înainte ca eu să mor!“ 

12. lar către Sarra, fiica lui, a zis: „Mergi la socrul tău, fiindcă de acum înainte ei 
sunt părinţii tăi, întocmai cum sunt cei ce ţi-au dat viaţă! Mergi în pace, fiica mea, 
şi să nu aud din parte-ţi decât de bine, atât cât voi trăi“. Şi şi-a luat rămas bun de la 
ei şi i-a lăsat să plece. 

13. lar Edna i-a zis lui Tobie: „Copil şi frate iubit, Dumnezeu să te aducă înapoi, ca 
În faţa lui Dumnezeu ţi-o dau pe fiica mea în pază; să n-o întristezi în nici una din 
zilele vieţii tale. Fiule, mergi în pace! De acum, eu sunt mama ta, iar Sarra îţi este 
soră. Şi noi toţi să putem fi deopotrivă fericiţi în toate zilele vieţii noastre!“ Şi 1-a 
îmbrăţişat cu duioşie pe amândoi şi i-a lăsat să plece sănătoşi. 

14. Tobie a plecat de la Raguel sănătos şi voios, binecuvântându-L pe Domnul 
cerului şi al pământului, Împăratul lumii, că i-a făcut călătoria plină de izbândă. Iar 
[Raguel] i-a zis: „Fie-ţi fericirea de a-i cinsti pe ai tăi în toate zilele vieţii tale!“ 


Capitolul 11 - Întoarcerea lui Tobie. Tobit se vindecă de orbire 


1. La vremea când se apropiau ei de Caserin, în faţa Ninivei, Rafael a zis: 

2. » Tu ştii cum l-am lăsat pe tatăl tău; 

3. hai să alergăm înaintea femeii tale şi să pregătim casa în timp ce ei vin din 
urmă“, 

4. Au plecat amândoi, iar Rafael a zis: „Ja fierea [peştelui] şi ţine-o în mână“. 
Câinele mergea cu ei, în urma lui [Rafael] şi a lui Tobie. 

5. Ana şedea, cercetând cu ochii drumul fiului ei. 

6. Când şi-a dat seama cine venea, a zis către tatăl lui: „lată că-ţi vine fiul, 
împreună cu omul care a plecat cu el“. 

7. Înainte ca Tobie să se fi apropiat de tatăl său, Rafael i-a zis: „Eu ştiu că ochii 
săi se vor deschide; 

8. unge-i ochii cu fierea peştelui; leacul va piguli albeaţa şi i-o va dezlipi de pe 
ochi; tatăl tău îşi va recăpăta vederea şi va vedea lumina“. 


AAA hihi 


Xe Xe Xe e e eee eee 


KA AA AAA AAA AAA AAA AAA AAA 


Xe Xe Xe ee eee eX 


9. [Ana] a alergat să se arunce de gâtul fiului ei şi i-a zis: „Fiul meu, acum te-am 
văzut, de-acum pot să mor!“ Şi a izbucnit în lacrimi. 

10. Tobit s-a ridicat, împiedicându-se, şi a ieşit pe poarta curţii. 

11. Tobie a alergat spre el, ţinând în mână fierea peştelui; i-a suflat în ochi şi, 
prinzându-l de mână, 1-a zis: „Curaj, tată!“ I-a pus leacul, i l-a ţinut pe ochi, 

12. apoi, cu amândouă mâinile, i-a desprins albeaţa pe la coada fiecărui ochi. 

13. 'Tobit i s-a aruncat pe grumaz, a izbucnit în lacrimi şi i-a zis: „Te-am văzut, fiul 
meu, lumina ochilor mei!“ 

14. Apoi a zis: 

„Binecuvântat fie Dumnezeu! 

Binecuvântat fie numele Său cel mare! 

Binecuvântaţi fie toți sfinţii Săi îngeri! 

Fie numele Său cel mare peste noi 

şi binecuvântaţi fie îngerii toţi, 

întru toţi vecii!; 

că El m-a lovit, 

şi iată că mă uit la Tobie, fiul meu!“ 


15. Tobie a intrat, vesel şi binecuvântându-L cu toată gura pe Dumnezeu. Tobie i-a 
spus tatălui său că toată călătoria lui s-a isprăvit cu bine, că a recăpătat argintul şi 
cum şi-a luat-o el de soţie pe Sarra, fiica lui Raguel: ,.... şi iat-o că soseşte; e foarte 
aproape de poarta Ninivei“. 

16. Vesel şi binecuvântând pe Dumnezeu, Tobit a ieşit să-şi întâmpine nora la 
poarta Ninivei. Cei din Ninive, văzându-l cum merge şi cum umblă cu toată 
vigoarea şi fără să fie călăuzit de cineva, se minunau, în timp ce Tobit mărturisea 
în faţa lor că Dumnezeu avusese milă de el şi-i deschisese ochii. 

17. Şi de-ndată ce s-a apropiat de Sarra, femeia lui Tobie, fiul său, Tobit a 
binecuvântat-o şi a zis: „Fii binevenită, fiica mea! Binecuvântat fie Dumnezeul tău, 
Cel ce te-a călăuzit la noi, fiica mea; şi tu, fiica mea, să fii binecuvântată! Intră în 
casa ta cu sănătate, binecuvântare şi bucurie! Intră, fiica mea!“ 

18. În ziua aceea fost-a bucurie pentru toţi ludeii care se aflau în Ninive. 

19. lar Ahicar şi Nadab, nepoţii săi de frate, au venit şi ei să se bucure cu Tobie. 


Capitolul 12 - Îngerul Rafael se dă pe faţă 


1. Când nunta a luat sfârşit, Tobit l-a chemat pe Tobie, fiul său, şi i-a zis: „Fiul 
meu, pregăteşte plata omului care a mers cu tine, şi ceva pe deasupra a ceea ce 1 se 
cuvine“. 

2. lar el a zis: „Tată, cum să-i dau simbrie? Nu pierd nimic dacă-i dau jumătate 
din bunurile pe care le-a adus cu mine. 

3. El m-a adus înapoi sănătos şi ocrotit, el a vindecat-o pe femeia mea, el a adus 
argintul cu mine şi el te-a vindecat; cât ar mai trebui să-i plătesc?“ 

4. Tobit i-a zis: „Fiul meu, e drept ca el să primească jumătate din tot ceea ce avea 
la întoarcere“. 

5. Atunci [Tobie] l-a chemat şi i-a zis: „Ja-ţi ca plată jumătate din ceea ce aveai la 
întoarcere, şi mergi în pace!“ 

6. Atunci [Rafael] i-a chemat pe amândoi, în taină, şi le-a zis: „Binecuvântaţi-L pe 
Dumnezeu şi lăudaţi-L în faţa tuturor celor vii pentru binele pe care vi l-a făcut, 
binecuvântând şi cântându-l numele! Spuneţi la toți oamenii, cu fruntea Sus, 
lucrurile lui Dumnezeu, şi nu încetaţi să-l aduceţi laudă! 

7. Bine e Să ţii ascunsă taina regelui, dar bine e ca lucrurile lui Dumnezeu să le 
descoperi şi să le lauzi. Faceţi binele, şi răul nu vă va atinge! 

8. Mai bună e rugăciunea cu post şi milostenia cu dreptate decât bogăţia cu 
nedreptate. Mai bine e să faci milostenie decât să aduni aur. 

9. Milostenia scapă de la moarte şi curăţeşte fiece păcat; cei ce fac milostenie se 
umplu de viaţă. 

10. Cei ce săvârşesc păcat şi nedreptate sunt duşmanii lor înşişi. 

11. Vă voi descoperi tot adevărul, fără să vă ascund nimic. Vi l-am şi descoperit 
şi v-am zis: — Bine e Să ţii ascunsă taina regelui, dar bine e ca lucrurile lui 
Dumnezeu să le descoperi în gura mare. 

12. Și acum: Când tu te rugai — ca şi Sarra —, eu duceam pomenirea rugăciunii 
tale înaintea slavei Domnului, şi tot aşa când tu îngropai morţii. 

13. Și când tu te ridicai de la masă şi nu şovăiai să-ţi laşi prânzul neisprăvit ca să 
te duci să îngropi mortul, tot atunci eu eram trimis la tine Să te însoțesc. 

14. Și tot Dumnezeu m-a trimis ca să te vindec, ca şi pe Sarra, nora ta. 
15: 


16. Atunci amândoi s-au tulburat şi au căzut cu faţa la pământ şi s-au înspăimântat. 
17. Dar el le-a zis: „Nu vă temeţi! Pace vouă! Binecuvântaţi-L în veci pe 
Dumnezeu! 

18. Câr despre mine, atâta vreme cât am fost cu voi, nu de bunăvoia mea am fost 
cu voi, ci din voia lui Dumnezeu; în toate zilele binecuvântaţi-L şi cântaţi-l 
laude! 

19. Voi mă priveaţi [cum mănânc], dar eu nu mâncam nimic; ceea ce vedeaţi voi 
nu era decât vedenie. 

20. Și acum, binecuvântaţi-L pe Domnul pe pământ şi lăudaţi-L pe Dumnezeu! 
Iată că eu mă ridic la Cel care m-a trimis. Scrieţi tot ceea ce vi s-a întâmplat“. Şi 
s-a înălțat. 

21. Ei s-au sculat, dar nu l-au mai putut vedea. 

22. Şi binecuvântau şi-L cântau pe Dumnezeu şi-L lăudau pentru toate lucrurile 
Sale cele mari: un înger al lui Dumnezeu li se arătase! 


Capitolul 13 - Cântarea lui Tobit 


|. Şi a zis: 

2. „Binecuvântat fie Dumnezeu Cel veşnic viu, 
binecuvântată fie-l împărăția! 

Că EI pedepseşte şi miluieşte, 

EI aruncă-n locuinţa morților şi EI ridică 

şi nimeni nu e să-l scape din mână. 

3. Lăudaţi-L, fiii lui Israel, în faţa neamurilor, 
că EI ne-a-mprăştiat printre ele. 


4. Acolo vestiţi-l slava, 

înălţaţi-L în faţa tuturor celor vii, 

că El e Domnul şi Dumnezeul nostru, 
EI în veci e Părintele nostru, 


5. El ne pedepseşte pentru nedreptăţile noastre, 
dar iarăşi 1 se va face milă 

şi ne va aduna din toate neamurile 

printre care aţi fost risipiţi. 


6. Dacă vă-ntoarceţi la EI cu toată inima 
şi cu tot sufletul vostru 

ca să faceţi în faţa Lui dreptate, 

atunci şi EI se va întoarce spre voi 

şi de la voi nu-Şi va ascunde faţa. 


7. Vedeţi ce-a făcut EI întru voi 
şi lăudaţi-L cu glas înalt; 
lăudaţi-L pe Domnul dreptăţii, 
înălțaţi-L pe Împăratul vecilor! 


8. Eu Îl laud în ţara robiei mele 
şi unui neam de păcătoşi 

Îi arăt puterea şi slava. 
Întoarceţi-vă, păcătoşilor, 

şi faceţi în faţa Lui dreptate; 

cine ştie dacă nu va binevoi spre voi 
şi nu va face milă cu voi? 


9. Pe Dumnezeu ÎL înalţ, 
sufletul meu [Il înalță pe Împăratul cerului 
şi se veseleşte de slava Lui. 


10. Toţi cei din Ierusalim să-L laude şi să zică: 
lerusalime, cetate sfântă!, 

Dumnezeu te pedepseşte pentru faptele fulor tăi, 
dar iarăşi va avea milă de fiii celor drepți. 


11. Laudă-L cu fruntea sus pe Domnul 

şi binecuvintează-L pe Împăratul veacurilor, 
căci cortul Său va fi din nou zidit, 

în bucurie, pentru tine, 


12. pentru ca-n tine să-i veselească pe cei robiţi 
Şi-n tine să-i iubească pe cei nefericiţi, 
din neam în neam, întru toţi vecii. 


13. Mulţime de neamuri vor veni de departe 
spre numele Domnului Dumnezeu, 

în mâini purtându-şi darurile, 

daruri pentru Împăratul cerului: 

din neam în neam îţi vor aduce veselie. 

14. Blestemaţi fie toţi cei ce te urăsc, 
binecuvântaţi fie-n veci toţi cei ce te iubesc! 


15. Bucură-te şi te veseleşte pentru fiii celor drepți, 
că se vor aduna şi-L vor binecuvânta pe Domnul celor drepți! 


Da, fericiţi sunt cei ce te iubesc, 
bucura-se-vor de pacea ta. 


16. Fericiţi cei ce s-au întristat de toate nenorocirile tale, 


căci văzându-ţi slava, bucurie vor avea-ntru tine 
şi veseli fi-vor în veac. 


Să-L binecuvinteze sufletul meu pe Dumnezeu, Împăratul cel mare, 


17. că Ierusalimul va fi rezidit: 

zidurile-ţi vor fi de safir, de smarald şi de pietre nestemate, 
turnurile şi întăriturile, de aur curat, 

ulițele Ierusalimului vor fi aşternute 

cu beril, rubin şi pietre de Ofir. 

18. Şi toate ulițele lui vor zice: Aliluia!; 

şi laude vor aduce, zicând: 

Binecuvântat fie Dumnezeu, 

Cel ce l-a înălţat pentru toţi vecii!“ 


Capitolul 14 - Ultimele zile ale lui Tobit şi ale lui Tobie 


1. Aşa s-au încheiat cuvintele de laudă ale lui Tobit. 

2. Şi a murit în pace la vârsta de o sută doisprezece ani şi a fost îngropat cu cinste 
în Ninive. Şaizeci şi doi de ani avea când a fost lipsit de vedere, iar după ce şi-a 
recăpătat vederea a trăit din belşug şi a făcut milostenii. Şi n-a încetat să-L 
binecuvinteze pe Dumnezeu şi să-l laude slava. 

3. Fiind pe patul morţii, l-a chemat pe Tobie, fiul său, şi i-a dat porunci: „Fiule — 1- 
a ZIS —, a-ţi copiii 

4. şi fugi în Media, căci eu cred în cuvântul pe care Dumnezeu l-a grăit asupra 
Ninivei prin Naum; totul se va petrece şi va veni asupra Asiriei şi Ninivei; tot ce-au 
spus profeţii trimişi de Dumnezeu, totul se va întâmpla, nimic din cuvintele lor nu 
va lipsi, totul va veni la vremea sa. În Media e mai multă adăpostire decât în Asiria 
şi-n Babilon. Eu, unul, ştiu şi cred că tot ceea ce a spus Domnul se va plini şi se va 
petrece; din cele ce s-au profeţit nu va cădea nici un cuvânt. Fraţii noştri care 
trăiesc în ţara lui Israel vor fi cu toţii împrăștiați şi duşi în robie, departe de ţara lor 
cea bună. Toată ţara lui Israel va fi pustie, Samaria şi lerusalimul se vor pustii, 
templul lui Dumnezeu va fi cuprins de tristeţe şi va fi ars pentru o vreme. 

5. Dar Dumnezeu va avea iarăşi milă de ei, Dumnezeu îi va întoarce în ţara lui 
Israel, iar ei vor rezidi templul — totuşi, nu cum a fost cel dinainte —, aşteptând 
plinirea vremilor hotărâte. După aceea se vor întoarce toţi din robie şi vor rezidi, cu 
fruntea sus, lerusalimul, iar templul lui Dumnezeu va fi rezidit, după cum au spus 
în această privinţă profeţii lui Israel. 

6 .Toate neamurile lumii întregi, toate se vor întoarce [la Dumnezeu] şi cu adevărat 
se vor teme de Dumnezeu. Toate îşi vor părăsi idolii care le-au făcut să rătăcească 
în mincinoasa lor rătăcire, şi ele întru dreptate Îl vor binecuvânta pe Dumnezeul 
vecilor. 

7. Toţi fiii lui Israel care se vor mântui în aceste zile — întru adevăr aducându-și 
aminte de Dumnezeu — se vor aduna din nou; ei vor veni la Ierusalim şi pe 
totdeauna vor locui fără grijă în ţara lui Avraam, aceea care le va fi redată. Acolo 

se vor veseli cei ce într-adevăr ÎI iubesc pe Dumnezeu, dar cei ce săvârşesc păcat şi 
nedreptate vor pieri de pe faţa pământului. 

8. ŞI acum, copiii mei, vă poruncesc: Slujiți-L pe Dumnezeu cu credincioşie şi 
faceţi ceea ce Îi este Lui bineplăcut. Pe copiii voştri să-i îndatoraţi să facă dreptate 
şi milostenie, să-şi aducă aminte de Dumnezeu şi-n toată vremea să-l 
binecuvinteze numele, întru adevăr şi cu toată puterea lor. 

9. Şi acum, tu, copilul meu, ieşi din Ninive, să nu rămâi aici. În ziua în care o vei fi 
îngropat pe mama ta alături de mine, nu zăbovi în hotarele [acestei cetăţi]. Eu văd 
că-n ea se află multă nedreptate şi că-n ea se petrece multă înşelăciune fără ca 
cineva să roşească. 

10. Vezi, copilul meu, tot ceea ce Nadab i-a făcut lui Ahicar, cel care l-a crescut. 
N-a fost el aruncat de viu în pământ? Dar Dumnezeu i-a aruncat nelegiuirea-n faţă; 
Ahicar a ieşit la lumină, în timp ce Nadab a intrat în întunericul cel veşnic, de 
vreme ce el a căutat să-l ucidă pe Ahicar. Făcând milostenie, acesta a scăpat din 
cursa morţii pe care 1-0 întinsese Nadab, în timp ce Nadab a căzut în cursa morţii, 
care l-a nimicit. 

1]. Aşa că, dragii mei copii, vedeţi ce roade aduce milostenia şi ce roadă aduce 
nedreptatea: aceasta ucide. lată însă că sufletul meu slăbeşte...“. Ei l-au aşezat pe 
pat, iar el a murit. Şi l-au îngropat cu cinste. 

12. Când i-a murit mama, Tobie a îngropat-o alături de tatăl său. Apoi, el, ca şi 
femeia sa, a plecat în Media şi a locuit în Ecbatana, împreună cu Raguel, socrul 
său. 

13. Bătrâneţea lor [a socrilor săi] a înconjurat-o cu cinste şi i-a îngropat în 
Ecbatana Mediei. Şi a moştenit casa lui Raguel şi pe aceea a lui Tobit, tatăl său. 

14. A murit la vârsta de o sută șaptesprezece ani, încărcat de slavă. 

15. Înainte de a muri a aflat că Ninive fusese dărâmată şi i-a văzut, aduşi în Media, 
pe robii plecaţi din ea, aduşi în robie de către Ahiacar, regele Mediei. Și L-a 
binecuvântat pe Dumnezeu pentru tot ceea ce EI le făcuse fulor Ninivei şi Asiriei. 
Înainte de a muri s-a bucurat de soarta Ninivei şi L-a binecuvântat pe Domnul 
Dumnezeu în vecii vecilor. Amin. 

Arhanghelul Rafael - Prezentare amplă 


Dintre cei trei arhangheli, Rafael este primul numit în Biblie. El nu apare decât în 
Cartea lui Tobias, scrisă pe la începutul secolului al II-lea înainte de lisus, în care 
el este eroul principal. 


În această povestire edificatoare, minunat relatată, el se prezintă sub aparenţa unui 
bărbat tânăr pe nume Azarias. Spre deosebire de alte spirite viclene care acționează 
urmărind să îşi păstreze secretă identitatea, un înger nu poate fi acuzat de 
prefăcătorie: aşadar, dacă Rafael înseamnă “Dumnezeu vindecă”, pseudonimul 
adoptat - Azarias - se traduce prin “Dumnezeu salvează”, care este aproape acelaşi 
lucru. 


Azarias i-a propus adolescentului Tobias să îl însoţească până în ţara Medeea. 
Acesta trebuia să recupereze banii pe care îi datora un prieten tatălui său Tobit, un 
evreu pios din Ninive, devenit orb şi apoi ruinat şi care îşi dorea să îşi plătească 
dările obişnuite. După mai multe peripeții, îngerul reușește să recupereze banii de 
la debitor şi îi găseşte lui Tobias o soţie în persoana prea frumoasei Sara şi apoi 
escortează tânărul cuplu la Ninive, unde bătrânul Tobit fusese vindecat datorită 
sfaturilor sale şi li se revelează atunci tatălui şi fiului în cuvinte foarte simple: “Eu 
sunt Rafael, unul dintre cei şapte îngeri care se păstrează în faţa Gloriei lui 
Dumnezeu.” (Tobias, 12, 15) 


În timp ce tatăl şi fiul încep să înțeleagă, Rafael urcă deja în Ceruri, lăsându-i 
copleșiți. Apoi bătrânul Tobit intonează un imn al Graţiei. 


AA hr hrihihihAiAikA 


Xe Xe Xe e e eee ee 


KA AA AA AAA AA AAA AAA AAA 


Xe Xe Xe ee eee eX 


Cartea lui Tobias dozează cu mult talent povestea de dragoste, aventurile şi învă- 
țătura morală, dar ea de asemenea punea pentru prima dată bazele angelologiei. 


Chiar și mai mult, această Carte face lumină în teologia îngerului păzitor, care este 
fundamentată pe învățătura lui lisus, conform căreia copiii au îngeri păzitori (Matei 
18,10). Mult mai devreme, în misiunea sa alături de tânărul Tobias, îngerul Rafael 
poate fi considerat prototipul îngerului păzitor. 


Biblia ni-l descrie ca pe un tovarăș fidel și avizat, foarte inventiv: nu-l învaţă el pe 
Tobias cum să utilizeze ficatul şi inima unui pește ca să-l alunge pe demonul 
Asmode şi grăsimea de peşte ca să se vindece de orbire? Exorcism și remediu 
magic, care erau conforme cu mentalitatea epocii. 


Dar înainte de toate, Rafael este un mesager divin, purtătorul unei misiuni 
spirituale pe care el i-o revelează lui Tobias: „Am fost trimis la tine ca dovadă. Dar 
Dumnezeu m-a trimis de asemenea ca să te vindec şi să o vindec şi pe Sara, iubita 
ta.” (Tobias 12,13-14) 


EI este de asemenea acela care, asemenea tuturor îngerilor îi prezintă lui Dumne- 
zeu rugăciunile şi binefacerile oamenilor: „Ei bine, în timp ce tu şi Sara vă rugaţi, 
eu am fost cel care am prezentat rugăciunea voastră Domnului şi așa am făcut și 
atunci când îngropai morţii.” (Tobias 12, 12) 


De asemenea, Rafael ne oferă două învățături preţioase. Când demonul care o 
tulbura pe Sara a fugit în deşertul Egiptului, urmărit de magia viscerelor peștelui pe 
care Tobias l-a ars în camera nupţială, îngerul l-a urmărit pentru a-l alunga cât mai 
departe (eufemism care înseamnă faptul că îngerul l-a gonit pe demon, convin- 
gându-l să nu se mai întoarcă niciodată să-i agaseze pe tinerii căsătoriți: Dumnezeu 
a dăruit îngerilor săi o mare putere în lupta cu răul). 


In schimb, când Rafael se comportă exact ca o ființă umană, ceea ce nu este decât o 
aparenţă, el îi ajută să găsească adevărata semnificaţie a acestui fapt: „Voi m-aţi 
văzut că nu mâncam nimic; nu era decât o aparenţă ceea ce voi vedeaţi” (Tobias 
12,19). 


Modelul îngerului păzitor 
In pofida trăsăturilor sale caracteristice încântătoare, Rafael nu se bucură de 


aceeași popularitate printre credincioşi ca fraţii săi, Gabriel și Mihail. Acest lucru 
se datorează parțial şi discreţiei cu care el a intervenit în viaţa oamenilor. De 

asemenea, în devoțiunea populară, el a fost confundat cu îngerii păzitori al căror 
model este: ,„ Rafael este (...) arhetipul îngerului păzitor, călătoria sa alături de 
Tobias simbolizând reîntoarcerea copilului la Tatăl Ceresc sub îndrumarea unui 
spirit protector.” 


Arhanghelului Rafael i se atribuie anumite simboluri: este reprezentat cu un peşte 
şi un vas cu ulei, aluzie la actul de vindecare al bătrânului Tobias şi pentru că l-a 
însoțit pe tânărul Tobias în periplul său prin Medeea, arhanghelului Rafael i se 
atribuie şi un baston de călător, un clopot şi o ploscă şi este invocat de pelerini în 
călătoriile lor. 

În primii ani ai secolului al XV-lea, nobila doamnă Francesca Bussa de Leoni s-a 
îmbolnăvit. Soţul său Lorenzo de Ponziani şi apropiații lor au crezut că o vor 
pierde. Ea însăși îşi dorea să moară ca să se reîntâlnească cu copilaşii săi decedați 
prematur: fermecătoarea Evangelista, decedată la 9 ani şi surioara ei Agnes, 
decedată la 7 ani. Ea îl văzuse faţă în față pe Dumnezeu care a condus-o pe căile 
unei înalte contemplații. Dar nu venise încă ceasul: un înger înveșmântat într-o 
robă de un alb strălucitor răspândind împrejur lumină şi o frumuseţe irezistibilă a 
apărut în faţa ei. Ochii bolnavei nu au putut suporta o asemenea splendoare. 
Întorcându-și capul, ea l-a auzit pe înger prezentându-se ca fiind arhanghelul 
Rafael care urma să o conducă de aici înainte pe drumul perfecțiunii interioare. El 
a devenit ghidul ei prin infern şi purgatoriu, apoi au urcat împreună la cer: toate 
acestea au crescut dezgustul ei faţă de păcat şi dorinţa arzătoare de a deveni una cu 
Dumnezeu. Ea l-a revăzut cu 40 de ani mai târziu sub același aspect: „Eu văd cerul 
deschis. Îngerul este în picioare în faţa mea. Misiunea mea a fost îndeplinită. El mă 
cheamă.” 

Stigmatizata germană Mechtilde Thaller, numită şi „prietena îngerilor”, din cauza 
familiaritățiu cu care spiritele celeste o tratau, îl descrie diferit, dar foarte concret: 
„Veşmântul Sfântului Rafael este strâns la mijloc cu o centură. În mâna dreaptă 
ține un baston în formă de sceptru. El poartă o haină verde. Faţa lui e întoarsă către 
cer și mâinile-i sunt reunite într-o rugăciune plină de fervoare. Există în frumuseţea 
lui ceva foarte emoţionant, aş spune chiar melancolic.” 


Paginile pe care această mistică le consacră acestui înger și misiunii sale sunt 
originale şi foarte interesante, încadrându-se pe linia dreaptă a angeologiei 
declanșate de „Cartea lui Tobias”. 

Deplasări profesionale 


Primul sanctuar consacrat în Europa arhanghelului Rafael a fost biserica numită 
Templieri, din oraşul Saint Raphael, din regiunea Coastei de Azur. Localitatea îi 
poartă numele şi de asemenea multe efigii. Dar originile acestui loc de cult, care 
urcă în istorie până în secolul al V-lea sunt în mod obișnuit ignorate. 


În schimb, este foarte cunoscută istoria bisericii Anzolo din Veneţia. A fost 
construită în secolul al VI-lea de o anume Adriana, soția lui Genusio Ruterio, 
senior de Padova. Domnul Genusio era plecat în călătorie de-a lungul Europei, 
într-o epocă în care drumurile nu erau sigure datorită barbarilor veniţi din nord sau 
din est în țările occidentale. Văzând că nu se întoarce timp de câteva luni, Adriana 
l-a invocate pe arhanghelul Rafael şi i-a promis că o să-i construiască o capelă dacă 
soțul ei se va întoarce sănătos și întreg acasă. Nici nu şi-a formulat cererea în 
întregime că nobilul senior a şi ajuns la porțile Veneţiei, unde cuplul îşi avea 
reşedinţa de vară. Promisiune dată, promisiune îndeplinită: în câteva săptămâni 
edificiul a fost terminat şi consacrat lui Anzolo Rafael, formă dialectală pentru 
îngerul Rafael. 


Adriana a avut dificultăţi să consacre capela arhanghelului Rafael, deoarece cultul 
său era foarte puţin răspândit, dar a beneficiat de sprijinul unui prelat - Magnus, 
episcopul din Heracleea, care ajunsese în laguna din Veneţia în timpul unui 
pelerinaj de la Marea Egee către Marea Adriatică. EI căzuse în mâinile barbarilor 
şi-n acele moment se rugase intens arhanghelului Rafael. Acesta i-a apărut într-o 
formă pe care episcopul nu ne-a revelat-o, dar l-a asigurat de protecția lui şi i-a 
cerut în schimb ca acesta să-i dedice un sanctuar. Când episcopul a început să 
realizeze primele eforturi în această direcţie, Adriana a ajuns înaintea lui şi a 
început să-i vorbească despre dorinţa ei profundă de a-i consacra arhanghelului 
Rafael capela pe care şi-a propus să o construiască. În acest fel, nobila doamnă şi 
episcopul s-au asociat şi se află la originea bisericii Anzolo. Oraşul dogilor l-a 
adoptat pe Sfântul Rafael ca pe unul dintre protectorii lui cerești şi de-a lungul 
secolelor sanctuarul foarte drag venețienilor a fost constant mărit și împodobit. 

Pe 9 octombrie 1659 seara, părintele Bartolomeu Canale şi fratele său Melchiorre 
Bonetti, au ajuns în orașul Savone. De cinci zile ei se aflau într-un pelerinaj 
început de la Monza, oraşul lor de reşedinţă, prin cele mai faimoase sanctuare ale 
Italiei: pelerinajul era asumat cu un foarte mare risc, ţinând cont de faptul că 
drumurile erau foarte nesigure, infestate cu mercenari străini, soldați dezertați şi 

vagabonzi de toate soiurile. Incinta era deja închisă datorită situației periculoase, 
iar cei doi pelerini nu au fost lăsaţi să intre în cetate. 


O santinelă le-a indicat un adăpost unde ar fi putut fi primiţi cu ospitalitate: „Ne 
urmam drumul care ne fusese indicat, dar până să intrăm într-o curbă, datorită 
întunericului am reuşit să ne pierdem şi ne-am regăsit departe de orice aşezare 
omenească sau drum. Nu mai știam ce să facem şi unde să mergem și în această 
situație angoasantă ezitam să luăm o decizie. Atunci am început să ne rugăm la 
Dumnezeu, care niciodată nu-l abandonează pe cei care au încredere în El.” 


Nici nu au început bine să invoce asistența divină, că rugăciunea le-a şi fost 
ascultată: „Deodată am început să auzim sunete şi cuvinte şi-n fața noastră au 
apărut doi adolescenți asemănători cu doi îngeri veniți din cer. Plini de eleganţă, ei 
ne-au însoţit şi-n foarte puţin timp, pe un drum foarte comod, noi am ajuns la hanul 
din Savona, de pe lângă San Sebastiano, în faţa adăpostului „Trandafirul roşu”. Era 
aproape ora 2 noaptea. Tinerii au bătut la poartă şi gazda ne-a primit de îndată, cu 
ospitalitate. Le-am spus celor doi ghizi ai noştri să ne aştepte o clipă, deoarece 
doream să le ofer ceva de băut şi câţiva bănuţi. Dar îndată ce hangiţa a aprins 
lumina şi a adus vinul, în timp ce număram banii, cei doi bărbaţi au dispărut într-un 
mod miraculous. Ei ne luminaseră drumul cu un felinar, dar după aceea nu i-am 
mai revăzut niciodată. Părintele Canale a spus: “Cred că Dumnezeu ne-a trimis doi 
îngeri ca să ne însoţească.” 


Plin de naivitate, fratele Melchiore se prinde în frumuseţea povestirii şi, foarte 
grav, omite să precizeze că venerabilul Bartolomeu Canale (1605-1681) îi 
recunoscuse pe misterioșii adolescenţi ca fiind arhanghelul Rafael şi îngerul 
protector al familiei lor religioase. 

Ceea ce i s-a petrecut în 1839 lui Antonio Maria Claret este şi mai uluitor. Tânărul 
preot catalan, aflat în acest ordin din 1835 a decis să se ducă la Roma pentru a fi 
admis în Propaganda Fide, pentru că dorea să devină misionar. Deoarece 1-a fost 
refuzat un act oficial de călătorie, el a pornit pe drumul de contrabandă și al 
clandestinilor până la Perpignan. Din Perpignan, el şi-a urmat drumul până la 
Marsilia, unde a ajuns la sfârşitul lunii septembrie. În timpul acestei călătorii, el a 
fost acostat de un trecător care i-a indicat unde se afla cel mai bun han și ea zis 
adresa Consulatului spaniol de unde trebuia să îşi ridice pașaportul. 


A doua zi, în timp ce căuta strada pe care locuia consulul spaniol, acelaşi tânăr l-a 
acostat: „Nu numai că mi-a arătat care este strada, dar m-a și însoțit până la 

destinație. El a vorbit cu Consulul şi totul s-a aranjat foarte bine, iar apoi m-a 
condus până la han. În timpul celor 5 zile în care am locuit la Marsilia , el bătea la 
uşa mea în fiecare dimineaţă și seara şi mă ducea apoi să vizitez bisericile, 
cimitirul şi tot ceea ce orașul deținea mai preţios în materie de edificii religioase; 
niciodată nu mi-a vorbit şi nu m-a condus să văd clădiri sau locuri profane.” 


În fine, pe 2 octombrie, Antonio Maria Claret s-a îmbarcat pe „Tancrede”, care 
urma să traverseze Marsilia până la Civitavecchia: “Cu puţin înainte de îmbarcare, 
tânărul s-a prezentat la hanul meu și m-a rugat într-o mie de feluri să îl las să îmi 
poarte bagajul până la port. Ne-am despărţit înaintea vaporului. În timpul celor 
cinci zile el mă însoţise permanent, fiind plin de delicateţe, atent, amabil și plin de 
grijă față de mine şi îmi părea că Domnul mi-l dăruise ca să mă asiste cu multă 
amabilitate; el părea mai mult un înger decât un om, atât era de modest, vesel, dar 
şi serios câteodată, religios şi plin de fervoare. El m-a condus mereu pe la Biserici, 
ceea ce mi-a plăcut foarte mult şi niciodată nu mi-a propus să intru în cafenele sau 
în alte locuri similare, nu l-am văzut niciodată mâncând sau bând, deoarece în 
timpul dejunului dispărea pentru a reveni după aceea.” 


Antonio Maria Claret a crezut tot timpul că pe timpul sejurului său în cetatea 
marseieză a beneficiat de asistența unui trimis al Domnului, foarte probabil 
Arhanghelul Rafael. Adeseori în viaţa lui, el a simţit protecția sensibilă a îngerilor 
față de care trăia permanent o stare autentică de devoțiune. EI scrie în notele sale 
autobiografice că de mai multe ori ei l-au ajutat să regăsească un drum pierdut, l-au 
protejat de atacurile bandiţilor și i-au dezvăluit tentativele de asasinat la care urma 
să fie supus atunci când era episcop de Cuba, iar apoi confesor al Reginei Isabela a 
II-a a Spaniei. 


In pofida discreţiei imense de care a dat dovadă în privinţa vieții sale interioare, el 
a făcut totuşi anumite confidenţe, neputând ascunde faţă de ceilalți anumite stări de 
extaz, acompaniate de levitaţii şi manifestări luminoase. 

Este foarte interesant de asemenea să cunoaștem favorurile extraordinare pe care 
le-a primit de la Arhanghel Rafael, Sfânta Maria Josefa Sancho de Guerra (1842- 
1912), fondatoarea ordinului Servitoarelor lui lisus al Carităţii: „Ea ne recomanda 
devoţiunea faţă de îngeri pe care o practica şi ea însăşi, invitându-ne să cerem 
credință de la Arhanghelul Mihail, bunătate şi puterea de a îngriji bolnavii de la 
Arhanghelul Rafael, iar de la Arhanghelui Gabriel forță în faţa vicisitudinilor vieţii. 
Ea ne insufla de asemenea şi devoţiunea faţă de îngerul păzitor, cu scopul de a 
deveni credincioşi şi deschişi în faţa inspirațiilor divine.” 

Maria a primit multe favoruri din partea îngerilor, mai ales religioase, pe care însă 
s-a mulțumit să le reveleze într-un mod laconic: „Până la moartea sa, umilința 
remarcabilă a Mamei noastre a vegheat pentru a ţine ascunse numeroasele sale stări 
de graţie extraordinare (...) Urmând exemplul dat de venerabila Maică fondatoare, 
devoţiunea față de Arhanghelul Rafael a cunoscut o mare dezvoltare în cadrul 
Institutului creat de ea: surorile sale au adoptat o practică de adorare a 
Arhaghelului şi au experimentat de multe ori protecția vizibilă acordată de acesta 
în faţa multor pericole care apăreau în cadrul misiunilor lor caritabile. “ 


Medic 


Deoarece a găsit remediul pentru orbirea lui Tobias, Rafael este considerat un înger 
făcător de minuni și sub acest titlu el este unul dintre patronii medicilor, 
vindecătorilor şi farmaciștilor. Dar în primul rând, credincioşii 1 se adresează cu 
scopul de a obţine vindecarea spirituală sau graţia convertirii religioase. 


Încă din Evul Mediu, circula următoarea rugăciune: 
“Vino şi ajută-mă, te rog, 

Părinte Glorios, Sfinte Rafael, 

Cel mai bun doctor al sufletelor şi al trupului. 


O, Tu, cel care ai vindecat ochii lui Tobias, 
Dă ochilor mei lumina fizică 

şi sufletului meu lumina spirituală; 

Alungă de la mine toate tenebrele 

Prin puterile tale cerești. Amin” 

Unul dintre primii credincioși cunoscuţi care a făcut apel la Arhanghelul Rafael ca 
la un vindecător de suflete este tânărul călugăr Gens Bournarel (prenumele lui 
înseamnă în franceză provincială “frumos”, “ grațios”). Născut în 1104 la Monteux, 
aproape de Carpentras, el şi-a cultivat din copilărie o devoțiune deosebită față de 
Sfântul Arhanghel Rafael şi a acuzat obiceiul supărat al concetățenilor săi de a-l 
pedepsi pe timp de secetă. Dimpotrivă, el a conceput o procesiune a unei statui 
antice care-l reprezenta pe înger, pe care în final a aruncat-o în apele micului pârâu 


Ricaveau, unde a lăsat-o să stea până când a început să plouă. 


Anumiți autori afirmă că acest tânăr credincios a scăpat şi dintr-o căsătorie aranjată 
de Papa Bournarel, pe care el de fapt nu o dorea. Astfel, la numai 15 de ani, Gens 
Bournarel se retrage în solitudine, în apropierea localităţii Beaucet, nu departe de 

Venasque. Pentru câţiva ani, el duce o viaţă solitară, beneficiind de apariţiile 
frecvente ale îngerului său păzitor şi ale Arhanghelului Rafael, care îi dă drept 
misiune convertirea religioasă a locuitorilor din Monteux. 


Intr-o zi, după ce un lup îi mâncase vaca, el l-a obligat în numele îngerului să ia 
locul bietului animal și să-i tragă căruța. Legenda, însă, nu spune dacă lupul a dat 
și lapte. 


Sfântul Gens moare la vârsta de 23 de ani, în locul în care astăzi se află satul care-i 
poartă numele. 

O legendă fermecătoare relatează modul în care Rafael i-a revelat unui călugăr pios 
(care este posibil să fie chiar Gens din povestirea anterioară) folosirea plantei 
angelică (Angelica Arhanghelica), denumită astfel chiar în onoarea sa. Ea aduce 
armonia în cuplu, iar credincioşilor le dăruiește devoțiunea constantă. Ea este 
considerată de asemenea suverană împotriva veninului de şarpe şi de scorpion și 
conferă longevitate: un anume Annibal Camoux, mort la Marsilha în 1759, la 
respectabila vârstă de 120 de ani, a atribuit longevitatea sa excepţională obiceiului 
de a mesteca în fiecare dimineaţă o rădăcină de angelică. Dar mai ales, angelica şi- 
a arătat eficienţa în timpul epidemiei de ciumă: în 1510, după cum relatează 
Paracelsus, această plantă era utilizată frecvent la Milano şi în Poitou sau în mai 
1603 de către credincioşii mănăstirii „Visitation de Niort”, care distilau tijele 
plantei şi apoi distribuiau respectiva tinctură bolnavilor. Povestirea nu afirmă dacă 
acest remediu a fost foarte eficient, însă există multe mărturii care spun că folosind 
o căpăţână de usturoi şi o salată din rădăcină de angelică, un muribund poate fi 
readus în simțiri. 


Această utilizare a angelicăi îşi are originea în apariția Arhanghelului Rafael lui 
Simon de Sousa, comandantul ordinului Notre-Dame de la Merci, Cordoue, în 
timpul ciumei din 1348. 


Acest credincios era dezolat să vadă bolnavi murind cu sutele când, un tânăr de o 
frumuseţe strălucitoare a apărut şi i-a spus: „Sunt Îngerul Rafael și am venit în 
ajutorul tău. Rugăciunile tale, donațiile, dar mai ales persevenţa ta pe calea 
umilinţei și a compasiunii sunt de un mare preţ în ochii lui Dumnezeu, care şi-a 
calmat supărarea, a oprit boala şi a hotărât să dăruiască acestui oraş încercat 
bunătatea milei Sale. Du-te şi caută-l pe episcop şi spune-i să așeze pe turnul 
catedralei o imaginei de a mea şi să aducă oamenii la slujbă în fața catedralei. 
Imediat bolnavii vor fi vindecaţi, cu singura condiție să-i ceară Reginei îngerilor 

medicamentul lui Dumnezeu. Află acum că toţi cei care-mi vor purta imaginea și 
se vor ruga la mine, vor fi eliberați de tot răul şi în special de influenţa malefică a 
necuratului Asmodee, care îi pierde pe oameni şi îi îndepărtează de grația lui 
Dumnezeu.” 


Medicamentul lui Dumnezeu nu a fost, așa cum am fi putut să ne aşteptă, angelica. 
Rafael se referea mai degrabă la remediile spirituale, care sunt rugăciunea și 
întoarcerea la spiritualitate. Oamenii locului nu au mai întârziat în greşeală şi în 
curând epidemia a dispărut ca prin farmec. 


Recunoscător, Cordoue s-a dăruit cu seninătate Arhanghelului Rafael, căruia 
municipalitatea 1-a ridicat o statuie în 1884, într-unul din locurile cele mai 
frumoase ale oraşului. Pornind de aici, devoțiunea față de îngerul vindecător a 
devenit foarte populară în Spania. 

Sfântul Ioan al lui Dumnezeu (1495-1550), fondatorul unui spital la Grenada, de 
unde s-a format Ordinul Fraților Ospitalieri, a beneficiat la începuturile sale de 
ajutorul lui Rafael, care a apărut pentru a-i spune: „Jean, eu sunt Arhanghelul 
Rafael, trimis de Dumnezeu pentru a te ajuta în munca ta caritabilă. Domnul mi-a 
încredințat paza ta și a tuturor celor care, împreună cu tine, îl vor servi pe 
Dumnezeu. Eu îți observ cu atenţie acţiunile şi operele de binefacere pe care le 
realizezi. Misiunea mea este să îi protejez pe toţi cei care te ajută şi te favorizează 
în operele tale de binefacere.” 


Sub aceste auspicii, lucrarea Sfântului loan nu a putut decât să prospere, cu atât 
mai mult cu cât îngerul se implica direct. 


Odată, când loan parcurgea străzile Grenadei cu coșul său de donaţii - vase cu 
supă, sticle cu vin, flacoane cu ulei, bandaje, fiole de medicamente, poţiuni, 
unguente, a văzut într-o curte un bolnav într-o stare deplorabilă: ar fi trebuit să-l 
ducă la spital, dar cum să facă aceasta încovoiat de greutatea coșului său arhiplin? 
De îndată i-a apărut Rafael care a început să care coşul pe sub braţul său, asftel 
încât loan, susținut în mod divin, a reuşit să târască şi bolnavul până la spital. 


Altă dată, pâinea lipsea şi loan a început să alerge pe străzi în căutarea unui 
binefăcător. Câtă vreme a absentat, un adolescent frumos a intrat în infirmerie 
aducând un coş mare plin cu pâini proaspete, pe care le-a împărțit cu generozitate 
bolnavilor. Când sfântul căutător s-a reîntors obosit şi foarte trist la gândul că 

săracii săi pacienţi nu aveau nimic de mâncare, el i-a regăsit dormind fericiți cu 
burțile pline. 


Fiind foarte mirat, arhanghelul i s-a arătat: „Fratele meu, noi formăm un singur și 
acelaşi ordin, deoarece există oameni care, sub un veșmânt sărac sunt totuşi egalii 
îngerilor. Primește această pâine pe care Cerul ţi-o trimite!” 


Și i-a dat o mulțime de pâiniţe calde aurii, care urmau să asigure hrana de a doua zi 
a bolnavilor din spital. Au fost ulterior câţiva bolnavi care au mărturisit că în timp 
ce le distribuia pâinea cerească, loan emana o frumuseţe şi o tinereţe extraordinară, 
celestă. EI a încercat chiar să îi convingă ca foamea le-a creat halucinaţii, dar ei nu 
s-au lăsat influenţaţi: au rămas convinși că binefăcătorul lor este un înger sau cel 
puţin o fiinţă celestă aflată in bilocaţie prin miracol divin. 


La moartea Sfântului Ioan al lui Dumnezeu, clopotele bisericilor din Grenada au 
început să sune singure, așa cum au făcut-o şi la naşterea sa - fenomen pe care 
oamenii buni îl atribuie inițiativei îngerilor, dornici să-l omagieze pe cel care i-a 
onorat şi împreună cu care s-au rugat întreaga lui viață. 


Confidentul Îngerului 


Amedeo Gomez de Silva Y Meneses s-a născut la mijlocul secolului al XV-lea. 
Aventurile acestui portughez nobil se constituie într-un veritabil roman. După o 
căsătorie aranjată, el părăseşte Curtea în care exercita o funcție înaltă şi cu 
asentimentul soţiei sale, care nici ea nu era încântată de uniunea lor, el aban- 
donează domiciliul conjugal şi se consacră lui Dumnezeu. 


În timp ce se îndrepta spre mănăstirea Hieronimiţilor din Guadalupe, în Spania, el 
este împresurat de trei tâlhari dispuşi să-i facă felul. Deodată, un personaj splendid 
de lumină apare la faţa locului cu sabia în mână și-i pune pe fugă pe atacatori. 


Apoi se adresează tânărului bărbat: „Eu ştiu că tu călătoreşti pentru a-ţi perfecționa 
sufletul. Du-te, Dumnezeu te însoţeşte!” 


Cuprins de emoție, Amedeo îl recunoaşte pe arhangelul Rafael faţă de care el trăise 
permanent o devoțiune deosebită şi care venise în ajutorul lui. 


Primit de călugării hieronimiţi, el este angajat ca ţârcovnic. Intr-o dimineață după 
slujbă, în timp ce aranja ornamentele sacerdotale, un incendiu s-a declanșat între 

sacristie şi altar. Înconjurat de flăcări, Amedeo îl invocă din nou pe Sfântul Rafael: 
de îndată apar doi îngeri care, scuturându-și aripile, sting focul. 


Cinci ani mai târziu, o viziune a Sfântului Francisc de Assisi şi apoi o apariţie a lui 
Hristos îl conving să intre în ordinul franciscanilor. El părăseşte Guadalupe și în 
timp ce merge spre Ubeda este atacat și jefuit de bandiți care îl lasă să moară la 
marginea drumului. După câteva zile de convalescenţă într-un spital, Amedeo își 
reîncepe drumul. 


Chiar de la intrarea în Ubeda el este abordat de doi tineri pe care piosul călugăr îi 
trimisese în întâmpinarea sa. Un înger venise să-l prevină pe călugăr de sosirea 
pelerinului lăsând pentru toți pâine şi merinde. Amedeo nu a avut nici o dificultate 
în a recunoaşte din nou manifestarea îngerului Rafael. Acelaşi Rafael a revenit cu 
câteva zile mai târziu şi i-a ordonat să cucerească Italia. 


La capătul unei călătorii pline de peripeții în care îngerul l-a salvat mereu din 
situații extreme, Amedeo a ajuns în sfarșit în Assisi. Dar acolo, decepție: fran- 
ciscanii nu îl doreau. Rafael greşise oare cu aprecierile lui? Amedeo nu se 
descurajează şi se instalează într-o chilie aproape de mănăstirea franciscană. 


Viaţa lui exemplară îi convinge în cele din urmă pe frații franciscani să îl accepte 
în rândurile lor, după trei ani de la părăsirea Spaniei. Austerităţile extraordinare și 
grațiile pe care le primește de sus atrag totuşi invidia fraților lui care îl vânează, 
deoarece el constituia în existenţa lor relaxată, un exemplu de viaţă spirituală. 


În noaptea următoare, Îngerul îi apare spunându-i să se pună la dispoziţia gene- 
ralului Ordinului franciscan. EI este trimis la Milano unde îşi exercită o dată în plus 
calitățile de ţârcovnic, după care este invitat să trăiască într-o chilie de călugăr la 
intrarea în mănăstire, pe motiv că farmecul lui deranjează comunitatea. În schimb, 
foarte mulți credincioşi vin să îl consulte la chilia lui. Chiar și ducele Francesco 
Sforza şi soţia lui au recurs la ajutorul şi înțelepciunea lui Amedeo. 


Această popularitate a lui îi deranjează totuşi pe superiori, astfel încât în 1459 el 
este transferat la Marignan. Acolo, superiorii lui, mai luminaţi decât precedenții, îl 
obligă să devină preot atât sunt de impresionați de sfințenia lui. Ales ca protector al 
mănăstirii Orta, el realizează reforma comunității și apoi, în pofida opoziţiei celor 
conservatori, el revoluționează și casele Marignan și Castiglione. 


Opera sa susținută de multe intervenții angelice este bogată în miracole și 
beneficiază de susţinerea ducelui Galeas Maria Sforza de la Paix. Fără zăbavă, 

Amedeo își îndeplinește sarcinile: nici persecuțiile adversarilor, nici greşelile 
susținătorilor nu îl descurajează. EI îşi pune toată baza în Rafael şi în îngeri care 
intervin în mod vizibil pentru a-l ajuta. 


EI se stinge pe 10 august 1482, așa cum îşi anunţase enoriașii: cu câteva zile 
înainte de moarte, îngerul i-a apărut din nou pentru a-l pregăti pentru momentul 
trecerii, spunându-i data exactă a evenimentului. 

Proloage - Cuvânt pentru Tobit cel milostiv, care a fost în Israel 


a 


Întru această zi (10 decembrie), cuvânt pentru Tobit cel milostiv, care a fost în 
Israel. 


A fost un om în Israel, Tobit, milostiv şi cucernic şi multă sârguință avea spre 
îngroparea iudeilor celor morţi, în vremea robiei asirienilor și, clevetit fiind la 
împăratul Sanhenib, a scăpat. Deci, a adormit, odinioară, sub zid, dinafară de 
cetate, precum adesea se întâmplă. Și, dormind el, când a deschis ochii, păsările 
zburând pe deasupra lui, i-au lăsat necurăţie în ochi şi a făcut albeaţă. 


Deci, era în muntele Ecbatana o fecioară, rudenie a lui, Sara cu numele, care fusese 
măritată după şapte bărbaţi, dar toţi fuseseră omorâţi de un drac cu numele Asmo- 
deu, înainte de a se uni ei ca soţi cu ea. ŞI s-a rugat lui Dumnezeu fecioara şi i-a 
trimis Dumnezeu ei ajutor pe îngerul Rafael. 


Că Tobit cel orb a zis fiului său, Tobie cu numele, să nu-şi ia femeie din altă parte, 
fără numai din seminţia şi din neamul lor, după lege. Şi i-a dat lui şi o scrisoare 
pentru zece talanți, zicându-i: "Când erai prunc i-am dat lui Gabel, din cetatea 
Raghes a Mezilor, aceşti bani spre păstrare. Drept aceea, să cauţi să te duci la 
dânsul, ca să iei de la el talanții ce i-am dat şi-i vei da lui scrisoarea și banii să-i 
aduci degrabă." 

lar tânărul îşi căuta tovarăş, că nu ştia calea şi a aflat, cu voia lui Dumnezeu, pe 
îngerul Rafael, stând ca un om şi l-a tocmit. Că zicea Rafael că ştie calea şi 
adeseori umblă pe ea, iar numele a spus că-i este Azaria, fiul marelui Anania și 
zicea: "lată sunt gata să merg cu tine." 


Deci, venind ei la râul Tigrului, tânărul s-a pogorât la râu ca să-şi spele picioarele 
sale şi, iată, un peşte mare a ieşit ca să-l înghită pe el. Tobie s-a înspăimântat și a 
strigat cu glas mare şi a zis: "Stăpâne, mă înghite pe mine peştele." 


Iar îngerul i-a zis: "Apucă-l de ureche şi-l trage pe el la tine." Și l-a tras pe el la 
uscat. 


Şi i-a zis lui, iarăși îngerul: "Prinde peştele şi, spintecând pântecele lui, să-i iei 
rărunchii, inima și fierea şi să le păstrezi pe ele." 


lar tânărul l-a întrebat: "La ce trebuinţă folosesc acestea?" 
Iar îngerul i-a zis: "Cu rărunchii și cu inima, cădind şi afumând, vei gonii dracii, iar 
cu fierea vei tămădui albeaţa de pe ochi." 


Deci, aşa a luat tânărul femeie din neamul său, pe fecioara aceea Sara, mai înainte 
zisă, prin sfatul şi îndemânarea îngerului, gonind pe neprietenul diavol, prin 
punerea pe cărbuni a inimii peştelui, prin cădire și prin afumare şi gonindu-l în 
pustie. 


După aceea, luând cei zece talanţi, tânărul s-a întors împreună cu femeia lui la tatăl 
său Tobit, căruia i-a uns ochii cu fierea cea de peşte şi îndată bătrânul a văzut. 


Apoi s-a descoperit pe sine îngerul, că nu a fost om, ci de la Dumnezeu trimis era, 
spre ajutorul lor. 


lar pe fecioara aceea le-a dăruit-o lor, pentru a lor evlavie şi a zis către dânșii: 
"Taina împărătească bine este a o ascunde, dar faptele lui Dumnezeu sunt lucru 


slăvit şi binecuvântat a le vesti şi a le lăuda." 


A căruia este slava, acum şi pururea şi în vecii vecilor! Amin. 


Extras: Proloage - Pătimirea Sfinţilor mucenici Mina, Ermosghen şi Evgrav 
(73115) din 10 decembrie. 

Proloage - Pomenirea prea cuviosului părintelui nostru Macarie Romanul (23 
octombrie) 


mA C7Ă Pai E SEAITUL ARHEANGHE LL. 
e.o Moaivu. R. 4 

| etc 

Tot în această zi, pomenirea prea cuviosului părintelui nostru Macarie Ro- 
manul. 


Stih: Pustiul ai iubit, prea fericite ca să locuieşti... 
Ca singur cu singur Dumnezeu să vorbeşti. 


Trei, oarecari Sfinţi bătrâni; Serghie şi Ighin şi Teofil, din mănăstirea Sfântului 
Asclipie cea din Mesopotamia Siriei, fiind la un gând, cu bună socoteală, se 
vorbiră într-una din zile, şi puseră gând până în sfârşit să umble, să înconjure 
pământul; şi plecând întru acea cale, aveau adesea groază, şi despre oameni şi 
despre fiare cu scârbă şi cu patimă rea; câteodată lipsiți chiar şi de hrana bu- 
ruienilor sălbatice. 


Deci călătorind multe zile, ajunseră la un loc, unde se vedeau urme de om; după 
care s-au şi îndreptat de au mers la o peşteră, care se vedea a locui om într-însa, că 

era grijită binişor. Şi intrând într-însa, aştepta ca să vadă pe cel ce locuia acolo. Şi 
peste puţin simțind un miros frumos, văzură o asemănare de om împodobit cu 
părul său. Şi acesta era prea cuviosul lui Dumnezeu, Macarie Romanul. 


Venind acesta spre peşteră, îi simţi de departe, şi aruncându-se bătrânul jos la 
pământ, făcu rugăciune, şi strigând cu glas mare, zise: De sunteţi de la Dumnezeu, 
iviţi-vă la mine, iar de sunteţi de la diavolul, vă depărtaţi de la mine smeritul şi 
păcătosul. 


lar ei răspunseră, zicând: Binecuvâintează-ne robul lui Dumnezeu; că suntem 
creştini, şi ne-am lepădat de diavolul. 


Atunci sculându-se stareţul, veni către dânşii şi desfăcându-şi părul de pe obraz, îi 
binecuvântă; Însă îi era părul alb ca zăpada, iar pielea trupului său era ca ţestul de 
broască, şi de multă bătrâneţe îi erau lăsate sprâncenele pe ochi şi unghiile mâinilor 
şi ale picioarelor sale mai lungi decât o mână erau, iar barba ajungea până la pi- 
cioare. 


Și începu a-i întreba: De unde sunteţi fiii mei, şi pentru ce aţi venit aicea ? 


lar ei îi spuseră toată întâmplarea şi gândul lor. 

Și el zise: Fiii mei, nu se va afla om ca să poată pricepe puterea lui Dumnezeu; că 
eu nevrednicul m-am nevoit să o fac aceasta, şi mi s-a arătat unul noaptea şi mi-a 
zis: Nu te pune a ispiti pe Cel ce te-a zidit, că nu vei putea trece mai înainte din 
locul acesta. 


Deci auzind ei acestea foarte se înfricoşară, şi fiind în deseară, le zise: Fiii mei, 
staţi puţintel înlături, căci am doi copii aicea, care vin în toată seara la mine, ca nu 
cumva văzându-vă străini să vă vatăme. 


ŞI iată doi lei veneau din pustie repede şi căzură la picioarele lui răcnind; iar aceia 
de frică căzură cu faţa la pământ. Deci punând bătrânul mâinile peste fiare le zise: 
Fii mei, din pământul omenesc a venit oarecare la mine, ci să nu le faceţi vreun 
rău. 


Și îndată bătrânul întorcându-se către monahi, le zise: Veniţi fraţilor să facem 
Vecernia; şi dacă se sculară aceia înfricoşaţi, se repeziră leii la dânşii, şi le lingeau 
picioarele. 

lar când a fost a doua zi, ziseră Sfântului: Spune-ne cinstite Părinte, cum ai venit 
aicea; şi el răspunzând, zise: Eu am fost fiul al oarecăruia boier loan Romanul, 
singliticul şi mă logodiră părinții mei ca să mă însoare fără voia mea, şi se făcu 
nunta, şi când au vrut, să mă închidă la aşternut, jucând oamenii; şi umblând ei 
încoace şi încolo eu ieşii singur afară, pe sub cumpăt şi mă ascunsei într-o casă a 
unei femei văduve, şapte zile. 


lar părinții mei plângând, şi căutându-mă, eu la miezul nopţii ieşind la drum, am 
aflat un bătrân şi-l întrebai: Unde mergi, Părinte? lar el îmi răspunse: Unde 
gândeşti tu, acolo merg şi eu; şi mă luai după dânsul, şi peste trei ani am venit 
aicea împreună cu dânsul. lar mai înainte cu puţine zile până aicea, dormind noi, 
cum n-am mai văzut pe împreună călătorul meu, şi începui a plânge şi a mă 
întrista, şi numaidecât mi se arătă, zicând: Eu sunt Rafail Arhanghelul; nu te speria, 
ci dă slavă lui Dumnezeu, de vreme ce ai trecut întunericul şi ai venit la lumină. 
Zicându-mi acestea, iarăşi s-a făcut nevăzut de la ochiu mei. 


lar eu plecai, şi după cinci zile venii aicea şi aflai întru această peşteră o leoaică 
moartă, şi puii amândoi unde țipau neavând ce suge, şi luându-i i-am hrănit cu 
mugur de prin copaci, ca pe nişte fii ai mei; iar pe leoaică am îngropat-o în pământ. 


Și dacă împlinii doi ani aici ieşii în al şaptelea ceas, şi şezui cu aceşti leişori, şi iată 
văzul o basma Jos, foarte subţire şi frumoasă şi eu mă mirai în cugetul meu şi zisei: 
De unde să fie aceasta; iar a doua zi găsii nişte papuci de mătase, şi mă mirai şi de 
acelea. Şi căutând împrejur văzui o femeie şezând deasupra unei pietre, şi era 
împodobită cu haine cu aur de mult preţ şi frumoasă. 


ȘI-1 zisei: De unde ai venit, şi ce este acest chip diavolesc? 


lar ea plângea cu amar, zicând: Eu ticăloasa sunt fiica oarecăruia boier Roman, şi 
mă siliră părinţii de mă măritară fără de voia mea. Și fugind eu de la împreunare 
neştiind nimenea dintr-înşii fuga mea, mă rătăcesc prin munţi, prin peşteri şi 
pustietăţi; şi am nimerit aicea neştiind unde voi merge; ci nu te scârbi de mine 
roaba ta, de vreme ce şi eu sunt zidirea lui Dumnezeu. Şi ea era ispită diavolească, 
şi-mi grăia cu meşteşug, şi eu nu ştiam. 


Deci zisei către dânsa: Unde vrei să mergi, de vreme ce nici eu nu te voi lăsa să te 
afli aicea cu mine ? 


lar ea zise: Venit-am să locuiesc aicea în pustiul acesta. Şi luându-o de mână o 
dusei în peşteră, şi-i dedei să mănânce mugur, de care mâncam şi eu. Şi lacrimile îi 

curgeau ca un izvor, încât îmi tremura şi mie sufletul; şi dacă însera şi-mi făcui 
ruga Vecerniei, mă culcai pe pământ să mă odihnesc puţin, şi începu a mă tulbura 
satana. ŞI eu cel ce nici odinioară n-am poftit vreun păcat trupesc, îndrăgii femeia; 
şi când vrui să mă împreun cu dânsa, îndată pieri dinaintea mea. Şi cunoscând că 
am greşit înaintea lui Dumnezeu, zisei: Greşit-am înaintea ta Doamne, miluieşte- 
mă! Şi în sfârşit venindu-mi în sine mi-am cunoscut păcatul, că nici leii aceştia nu 
veneau la mine de zece zile, precum făceau mai înainte. 


Și pusei gând ca să mă mut de aicea, ca nu cândva să mă amăgească iarăşi, şi voi fi 
lepădat de către fața Domnului. Și sculându-mă ieşii dintru această peşteră, şi 
umblând cale de două zile mi se arătă îngerul Domnului, şi-mi zise: Unde mergi 
Macarie? 


lar eu îi zisei: Fug de faţa păcatelor mele. 
Şi-mi zise îngerul: O ispită nu putuşi răbda ? 
Întoarce-te la chilia ta, şi eu îi zisei: Dar cine eşti tu Doamne? 


Și zise: Eu sunt Rafail care te-am povăţuit la calea aceasta. Şi acestea zicând, a fost 
nevăzut de la mine, şi întorcându-mă la chilia aceasta am îngenunchiat către 
Domnul, petrecând patruzeci de zile şi patruzeci de nopţi nemâncat. Şi sculându- 
mă, văzui că erau lumini în peşteră la câte patru unghiurile, şi un om îmbrăcat în 
porfiră, şi cu cunună de aur în cap de pietre scumpe, şi cânta o cântare prea 
minunată, şi glasul lui era ca de norod mult cântând. Şi dacă sfârşi cântarea se făcu 
miros înfricoşat, şi îndată se făcu nevăzut dinaintea mea cel ce Se arătase; care 
suindu-se la ceruri, se făcură fulgere şi tunete şi cutremure; şi eu îngrozindu-mă, 
fiii mei, am rămas mut fără de grai şaptezeci de zile; eram atunci de patruzeci şi 
opt de ani. 


lată acestea le-aţi auzit fraţilor; de veţi putea să suferiţi, rămâneţi cu noi; iar de nu, 
Domnul să vă îndrepteze. Şi slobozindu-i le zise: Mântuiţi-vă cu pace duhov- 
niceştii mei fii, rugându-vă şi pentru mine. 


Şi-i petrecură leii trei zile; care sărutând urmele picioarelor lor, se întoarseră către 
starețul; iar monahii călătorind câteva zile, şi sosind la un râu, şi culcându-se 
puţintel să doarmă, se răpiră de dumnezeieştii îngeri şi fură puşi în Ierusalim. 


Deci deşteptându-se şi cugetând câtă cale ca prin vis o trecură, au slăvit pe 
Dumnezeu, şi făcând rugă şi închinându-se pe la sfintele locuri, se întoarseră la 

mănăstirea lor, povestind afară din celelalte ce văzuse şi pătimise şi de ale 
Sfântului Macarie. 


Extras din Minei de la 23 octombrie 

